Minuri/sinhala-corpus-wikipedia huggingface dataset:
පිළිගැනීම සහ බලපෑම 
Rediff වෙනුවෙන් නිෂි තිවාරි රචනා කොට ඇත්තේ, "මෙමගින් රචකයාගේ ගුණාත්මකභාවය නිරූපණය වන අතර, ප්‍රවීණ රංගන ශිල්පීන් විසින් ප්‍රධාන චරිත නිරූපණය කිරීමත් නිසා අප අතර තවත් ජයග්‍රාහකයකු වේ"
DNA විසින් මෙහි වස්ත්‍ර, දර්ශන සහ රාජ් මෝහන් සිංහා විසින් ලබාදුන් ක්‍රිෂ්ණාගේ බටනලා තේමාව අගය කොට ඇත
එසේම CGI විශේෂ ප්‍රයෝග බොහෝමයක් අගය කොට ඇතිමුත්, කථාවේ වේගය වැඩි බව පවසා තිබේ
Iමෙහි ආරම්භක දර්ශනය ජනයා මිලියන 8.4ක පමණ පිරිසක් විසින් නරඹා තිබේ
මෙම කතාමාලාව ඉන්දියාවේ පසුගිය වර්ෂ තුන තුළ ඉහළ ප්‍රතිචාර ලත් සතියේ මිත්‍යාමය වැඩසටහන බවට පත් විය
2013 දෙසැම්බර් 1 සතියේ මෙය ලද ප්‍රේක්ෂක ප්‍රතිචාර ප්‍රමාණය 9,801 TVTs වේ
දාදු කැට ක්‍රීඩාව සහ ද්‍රෞපදීගේ සළු හරණය විකාශය වූ කථාංග මහාභාරත්ව උච්චතම ප්‍රේක්ෂක ප්‍රතිශතය හිමි කරගත්තේ ය
(10TVTs
4 TVM)

2013 ස්ටාර් ගිල්ඩ් සම්මාන උළෙලේ දී හොඳම නාට්‍යයට හිමි සන්නාමය ඇතුළු සම්මාන ගණනාවක් මෙයට හිමි විය
2014 ඉන්දියානු ටෙල්ලි සම්මාන උළෙලේ දී  සහාය චරිතයක හොඳම නළුවා (නාට්‍ය) සම්මානය මෙහි කර්ණාගේ චරිතය නිරූපණය කළ අහම් ෂර්මාට හිමි විය
එසේම ඍණාත්මක චරිතයක නළුවා සම්මානය ප්‍රණීත් භාට් හට හිමි විය
මීට අමතරව මෙහි නිර්මාණ කණ්ඩායම රූපවාහිනී වැඩසටහනක් සඳහා හොඳම වස්ත්‍ර, හොඳම රංග රචනා ශිල්පී සහ හොඳම මෝස්තර නිර්මාණ ශිල්පී යන සම්මාන ද හිමිකරගත්තේ ය
මෙම කතාමාලාව බෙංගාලි, මරාථි, ඕරියා, මලයාලම් , දෙමළ සහ තෙලිඟු ඇතුළු භාෂා ගණනාවකින් හඬකැවිණි
ඉන්දුනීසියාව තුළ ඉන්දුනීසියානු බසින් හඬකවන ලද මෙම නාට්‍යය 2014 මාර්තු මාසයේ සිට antv නාළිකාවෙන් විකාශය විය
මහාභාරත්හි රංගන ශිල්පීන්හට ජකර්තා සහ බාලි යන ප්‍රදේශවල රසික හමුවක් පැවැත්වීමට ද ආරාධනා කෙරිණි
2014දී ද ටයිම්ස් ඔෆ් ඉන්ඩියා පුවත්පත වාර්තා කළේ මෙහි ප්‍රධාන රංගන ශිල්පීන් ඉන්දුනීසියාව වෙත පැමිණීමටආරාධනා කිරීමට තරම් සුවිසල් රසික අනුගමනයක් පැවති බවයි. මහාභාරත්හි ප්‍රධාන රංගන ශිල්පීන් 2014 වර්ෂයේ දී "Mahabharat Show
Fan Meeting Tour" නම් ප්‍රසංගයක් ද පවත්වා ඇත
2015 දෙසැම්බර් 6 සිට ඉංග්‍රීසි උපසිරැසි සමග මෙහි මුල් සංස්කරණය මොරිෂස්හි MBC Digital 4 නාළිකාවෙන් සෑම ඉරිදා දිනකම විකාශය විය
2014 වර්ෂයේ දී සිංහල බසින් හඬකවන ලද මෙම කතාමාලාව මහාභාරත් යන නාමයෙන්ම ශ්‍රී ලංකාවේ ස්වර්ණවාහිනී නාළිකාව මගින් සතියේ දිනවල විකාශය කරන ලදී
තායිලන්තයේ දී තායි බසින් හඬකවන ලද මෙම මාලානාට්‍යය චැනල් 5 නාළිකාව ඔස්සේ 2016 ජනවාරි 2 සිට විකාශය වීම ඇරඹිණි
සම්මාන

ආශ්‍රේයයන්

බාහිර සබැඳි
 නිල වෙබ්අඩවිය - හොට්ස්ටාර් තුළ

ස්ටාර් ප්ලස් රූපවාහිනී කතාමාලා
ඉන්දියානු මිත්‍යාමය රූපවාහිනී කතාමාලා
2013 ඉන්දියානු රූපවාහිනී කතාමාලා ඇරඹීම්
2014 ඉන්දියානු රූපවාහිනී කතාමාලා අවසන් වීම්
මහාභාරත පාදක කරගත් නිර්මාණ
රූපවාහිනී කතාමාලා
 කාව්‍ය පාදක කරගත් රූපවාහිනී වැඩසටහන්
ඔ‍‍තොකෝ වා ත්සුරායි යෝ (男はつらいよ
"මිනිසකු වීම දුෂ්කරයි") යනු‍‍වෙන් හැඳින්වෙන්‍‍නේ කියෝෂි අත්සුමි විසින් ප්‍රධාන චරිතය නිරූපණය කරනු ලබන ජපන් චිත්‍රපට මාලාවකි
කියෝෂි මෙහි "තොරා-සන්" (寅さん) නැමැති කාරුණික හදවතක් සහිත නමුත් ආදරය ලැබීමට වාසනාවන්ත නොවන ඇවිදින්නකුගේ චරිතයක් නිරූපණය කරයි
බොහෝ අවස්ථාවල මෙම කතාමාලාව ද රසිකයින් විසින් හඳුන්වනු ලබන්නේ "තොරා-සන්" යන නාමයෙනි
1969 සහ 1995 අතර කාලය තුළ තිරගත වූ චිත්‍රපට 48කින් සමන්විත ඔතොකෝ වා ත්සුරායි යෝ චිත්‍රපට මාලාවේ 3වන (අසුමා මොරිසාකි) සහ 4වන කථාංග (ෂුනිචි කොබයෂි) අධ්‍යක්ෂණය කරන ලද්දේ යෝජි යමාඩා විසිනි
ඔහු විසින් එම සියලු කථාංගවල තරරචනය (හෝ සහ-තිරරචනය) ද සිදුකොට ඇත
සෑම චිත්‍රපටයක් තුළම “මැඩෝනාවියක” ලෙස හඳුන්වනු ලබන වෙනස් ප්‍රධාන කාන්තා චරිතයක් සහ ජපානයේ වෙනස් ප්‍රදේශයක් (ඇරිසෝනාවේ සහ වියානාවේ රූගත කළ කථාංග ද ඇත
) නිරූපණය කෙරේ
1969 සහ 1989 අතර සෑම වර්ෂයකම චිත්‍රපට දෙක බැගින් නිර්මාණය කෙරිණි
1990 සිට 1995 දක්වා නිර්මාණය වූයේ වසරකය එක් චිත්‍රපටය බැගින්, නව වසරේ මුදාහැරීම පිණිසයි
AnimEigo විසින් 2009දී එක්සත් ජනපදය තුළ පළමු පැයේ චිත්‍රපට හතර "තොරා-සන්" යන තේමාව යටතේ කට්ටලයක් ලෙස එළිදක්වන ලදී
මෙම චිත්‍රපට මාලාව තනි නළුවකු විසින් ප්‍රධාන චරිතය නිරූපණය කළ දීර්ඝතම චිත්‍රපට මාලාවට හිමි ගිනස් ලෝක වාර්තාව ද උසුලයි
මෙම චිත්‍රපට මාලාව අවසන් වූයේ අත්සුමිගේ සෞඛ්‍ය තත්ත්වය අයහපත් අතට හැරී 68 වන වියේ දී පෙනහැලි පිළිකාවකින් මියයාමත් සමගයි
මෙලෙසින් තෝරා-සන් සතුට සොයමින් සංචාරය කිරීමේ අවසානයක් සනිටුහන් නොවිණි
තොරා-සන් චරිතය හේතුවෙන් අත්සුන් විශාල පිළිගැනීමකට ලක්වූ අතර, ඔහුගේ මරණය රසිකයින් විසින් තොරා-සන්ගේ මරණය ලෙස ද සලකා ඇත
අත්සුමිගේ මරණින් පසු කතාමාලාව ඉදිරියට ගෙනායමට අධ්‍යක්ෂක යමාඩා තීරණය නොකළත්, තොරා-සන් පිටපත සංචාරක සිනමා ක්‍රියාකරවන්නකු ලෙස නිෂිඩා ටොෂියුකි විසින් ප්‍රධාන චරිත නිරූපණය සිදුකළ නිජි වෝ ත්සුකමු ඔතොකෝ හා සම්බන්ධ කොට තැනීම සිදු විය
නිජි සාමාන්‍යයෙන් චිත්‍රපට සඳහා ඌනපූරණයක් වුව ද, අවසන් දර්ශන තොරා-සන් කතාමාලාවට සහ අත්සුමි කියෝෂි වෙනුවෙන් පුදකළ මරණාපර ගෞරවයක් ලෙසින් යමාඩා ඇතුළත් කොට ඇත
ඔතොකෝ වා ත්සුරායි යෝ චිත්‍රපට මාලාවේ සියලු ප්‍රදාන නළු නිළියන් නිජි චිත්‍රපටයේ ද පසුබිම් චරිත නිරූපණය කළ ද, තොරා-සන් චරිතය ද විස්මයජනක පසුබිම් නිරූපණයක් ලෙසින් චිත්‍රපටයේ අවසානයට එක්කොට ඇත්තේ තොරා තවමත් කොහේ හෝ සිටින බව පෙන්වමිනි
මෙම චිත්‍රපටය අවසන් වන්නේ අත්සුමි කියෝෂිට සිදුකළ පිදුමක් ද සමගිනි
මූලික කථාපුවත
තොරා-සන් චිත්‍රපට සියල්ලේම සුළු වෙනස්කම් සහිතව එකම මූලික කථාපුවත දැකගත හැක
කුරුමා තොරාජිරෝ (හෙවත් තොරා-සන්) සංචාරක වෙළෙන්දකු වන අතර, ඔහු සතු සියලුම දේපළ වන්නේ ඔහුගේ කුඩා සූට්කේසය, පිටෙහි දවටාගෙව යන ඇඳුම් සහ සුළු මුදල් කිහිපයකි
ඔහු සිය භාණ්ඩ විකුණමින් නගරයෙන් නගරයට ඇවිද යයි
ඔහු ටෝකියෝවේ කට්සුෂිකාහි ෂිබමටාවේ පිහිටි සිය නිවස වෙත පැමිණීමට බෙහෙවින් අපේක්ෂා කරයි
ඔහුගේ ජීවත්ව සිටින පවුලේ සාමාජිකයන් වන්නේ සකුරා (ඔහුගේ කාරුණික අර්ධ-සොයුරිය), හිරෝෂි (සකුරාගේ සැමියා), මිත්සුවෝ (සකුරා සහ හිරෝෂිගේ පුත්‍රයා), ටට්සුසෝ (‍තොරා-සන්ගේ වියපත් මාමා) සහ ත්සුනේ (තොරා-සන්ගේ වියපත් නැන්දණිය) ය
ටට්සුවෝ සහ ත්සුනේ විසින් ෂිබමටාවේ සම්ප්‍රදායික රසකැවිලි (දන්ගෝ) අලෙවිසලක් පවත්වා ගෙන යනු ලබයි
චිත්‍රපටය ඇරඹෙන්නේ තොරා-සන් යහපත් දෙයක් සිදුකොට සිය පවුල පිළිබඳ ගරු කිරීමට තොරා-සන් තුළ ඇති අපේක්ෂාවෙන් නමුත්, හැමවිටම එහි ප්‍රතිඵලය වන්නේ කරදර රැසකි
තොරා-සන් අනපේක්ෂිත අයුරින් දිය පවුල වෙත පැමිණෙයි
පුවලේ සාමාජිකයන් ඔහුව දැකීමෙන් ප්‍රීතියට පත්වුවත්, තොරා-සන්ගේ කටයුතු නිසා ගැටලු රැසක්ම පැනනගියි
අනතුරුව ඔහු පැමිණියාක් මෙන් විගසින් නිවසෙන් පිටව යයි
මඳ කලකට පසු, දුරබැහැර නගරයක් වෙත ඔහු පැමිණෙන්නේ සිය භාණ්ඩ අලෙවි කරගැනීමටයි
එහිදී ඔහුට "මැඩෝනාවක" ලෙස හඳුන්වනු ලබන දුකින් පෙළෙන රූමත් කාන්තාවක මුණගැසෙයි
තොරා-සන් ක්‍රමයෙන් ෂිබමටාහි සිය පවුලේ දන්ගෝ වෙළඳසැල වෙත ඇයව රැගෙන යයි
කාන්තාව ඔහුගේ ආරාධනය පිළිගනිමින් ඔහු සමග පැමිණෙයි
තොරා-සන් එම කාන්තාවට ප්‍රිය කරයි
(නමුත් ඔහු සිය හැඟීම් පිළිබඳ නොවිමසිලිමත් ය) කෙසේනමුත්, මැඩෝනාගේ හදවත දිනාගැනීමට ඔහු දරන උත්සාහයන් ඔහුගේම ලැජ්ජාශීලීභාවය හේතුවෙන් ව්‍යර්ථ වන අතර, අවසානයේ සිදුවන්නේ ඇය තවත් අයකු සමග එකතු වීමයි
තොරා-සන් මහත් සිත් තැවුලට පත්වන නමුත්, ගාම්භීර මුහුණක් පෙන්වාගෙන සිටින අතර, සිය බිඳුණු හදවත සුව කර ගැනුමට තවත් සංචාරයක නියැළෙයි
චිත්‍රපට මාලාවේ සම්භවය
පළමු ඔතොකෝ වා ත්සුරායි යෝ සිනමාහල් චිත්‍රපටය මුදාහැරීමට ප්‍රථම මෙහි ටෙලිනාට්‍ය ප්‍රභේදයක් 1968 සිට 1969 දක්වා විකාශය විය
එය මුලින් නම්කොට තිබුණේ "ගුකෙයි (හෙවත් "ගුක්යෝ")-කෙන්මයි" (愚兄賢妹) වහයෙනි
එහි අරුත "මෝඩ සොයුරා සහ නැණවත් සොයුරිය" යන්නයි
මෙම නාමය පැමිණෙන්නේ නයිතේ ටමරුකා (泣いてたまるか) හි අවසන් උපසිරැසියෙනි
(නයිතේ ටමරුකාහි ප්‍රධාන චරිතය ද නිරූපණය කරන ලද්දේ අත්සුමි කියෝෂි විසිනි)

කොබයෂි ෂුනිචි විසින් මෙම වැඩසටහන ඔතොකෝ වා ත්සුරායි යෝ ලෙස යළි නම්කරන ලදී
රූපවාහිනී කතාමාලාවේ අවසන් කථාංගයේ දී සර්ප දෂ්ඨනයකින් තොරාජිරෝ මියයයි
මෙම පරිසමාප්තිය නිසා ප්‍රේක්ෂකයින් කෝපයට පත්වූ අතර, ඔතොකෝ වා ත්සුරායි යෝහි චිත්‍රපට ප්‍රභේදය ප්‍රදර්ශනය ඇරඹිණි
ආරම්භයේ දී, විකාශන නියෝජිතායතනය වූ ෂොචිකු මෙම චිත්‍රප‍ටයේ අරමුණු පිළිබඳ ප්‍රසාදයකින් පසුනොවී ය
නමුත් යෝජි යමාඩාගේ කැපවීම හේතුවෙන් මෙය විකාශය කෙරිණි
මෙම චිත්‍රපට මාලාව දැවැන්ත සාර්ථකත්වයක් හිමි කරගත් අතර, ෂෑම ග්‍රීෂ්ම ඍතුවකම සහ නව වසරකම චිත්‍රපටය බැගින් මුදාහැරිණි
ජපන් ජනප්‍රිය සංස්කෘතිය තුළ මෙම චිත්‍රපට මාලාවට සුවිසල් ස්ථානයක් හිමි විය
මොරිකාවා ෂින් හැර රූපවාහිනී ප්‍රභේදයේ සෙසු සහාය චරිත මෙම චිත්‍රපටයේ සිය චරිත නැවත නිරූපණය කරන්නේ නැත
සතෝ ගජිරෝ චිත්‍රපට බොහෝමයක "ගෙන්-චන්" ලෙසත්, නගයාමා අයිකෝ 6වන චිත්‍රපටයේ මැඩෝනා ලෙසත් සහ හිසාෂි ඉගාවා ඇගේ විවාහාපේක්ෂකයා ලෙසත් චරිත නිරූපණය කොට ඇත
චරිත නිරූපණය

රූපවාහිනී කතාමාලාව
කියෝෂි අත්සුමි, තොරාජිරෝ කුරුමා ලෙස
අයිකෝ නගයාමා, සකුරා ලෙස
ෂින් මොරිකවා, ටට්සුසෝ කුරුමා ලෙස
ටොකුකෝ සුගියාමා, ත්සුනේ කුරුමා ලෙස
ගජිරෝ සතෝ, යූජිරෝ ලෙස (තොරාජිරෝගේ පුංචි සොහොයුරා)
හිසාෂි ඉගාවා, හිරෝෂි සුවා ලෙස (වෛද්‍යවරයෙකි)

චිත්‍රපට
කියෝෂි අත්සුමි, තොරාජිරෝ කුරුමා ලෙස
චියෙකෝ බයිෂෝ, සකුරා සුවා ලෙස
ගින් මේඩා, හිරෝෂි සුවා ලෙස
ෂින් මොරිකාවා, ටට්සුසෝ කුරුමා ලෙස (චිත්‍රපට 1 සිට 8 දක්වා)
ටට්සුවෝ මත්සුමුරා, ටට්සුසෝ කුරුමා ලෙස (චිත්‍රපට 9 සිට 13 දක්වා)
මසාමි ෂිමෝජෝ, ටට්සුසෝ කුරුමා (චිත්‍රපට 14 සිට 48 දක්වා)
චියෙකෝ මිසාකි, ත්සුනේ කුරුමා ලෙස
හිදෙටකා යොෂියෝකා, මිත්සුවෝ සුවා ලෙස
හිසාඕ දසායි, ප්‍රධානිතුමා (උමෙතාරෝ කට්සුරා) ලෙස
චිෂූ ර්යූ, ගෝසෙන්-සමා ලෙස
ගජිරෝ සතෝ, ගෙන්කෝ ලෙස

සජීවීකරණ
කෝයිචි යමදෙරා, තොරාජිරෝ කුරුමා ලෙස
යුමි තෝමා, ලිලී ලෙස
මාරි ඔකමොතෝ, සකුරා සුවා ලෙස
හෝචූ ඕත්සුකා, හිරෝෂි සුවා ලෙස
මිනොරි යාඩා, ටට්සුසෝ කුරුමා ලෙස
මියේ අසුමා, ත්සුනේ කුරුමා ලෙස
මිනේ එකෙන්, උමෙතරෝ කත්සුරා ලෙස
ර්යූජි සයිකචි, ගෝසෙන්-සමා ලෙස
නඔකි ටට්සුටා, ගෙන්කෝ ලෙස

චිත්‍රපට මාලාව

මැඩෝනාවියන්
සෑම චිත්‍රපටයකම තොරා-සන් සාමාන්‍යයෙන් සෙනෙහස දක්වන (හෝ පසුකාලීන චිත්‍රපටවල පියකු මෙන් සලකන) යුවතියක ලෙස ආරාධිත රංගන ශිල්පිනියක රංගනයෙහි යෙදෙයි
මෙම චරිත "මැඩෝනාවියන්" ලෙස හඳුන්වා ඇත
සෑම මැඩෝනාවියක‍‍ගේම චරිත චිත්‍රපටය මුදාහැරු‍ණු සමයේ ජනප්‍රිය නිළියක විසින් නිරූපණය කරන ලදී
ආශ්‍රේයයන්

සාමාන්‍ය

විශේෂිත

වැඩිදුර කියවීමට 
 "Tora-san" in Schilling, Mark
Weatherhill, 1997, pp
268–272. ISBN 978-0-8348-0380-0.

යෝජි යමාඩා විසින් අධ්‍යක්ෂණය කළ චිත්‍රපට
චිත්‍රපට මාලා
ජපන් චිත්‍රපට
ජපන්-භාෂා චිත්‍රපට
ෂෝචිකු චිත්‍රපට
ජපන් චිත්‍රපට මාලා
සොක්ගුරාම් ගුහාව යනුවෙන් හැඳින්වෙන්නේ බෞද්ධ ආරණ්‍යයක් වන අතර එය බුල්ගුක්සා විහාර සංකීර්ණයේ කොටසක් ද වේ
මෙය පිහිටා ඇත්තේ දකුණු කොරියාවේ ග්යොංජුහි තොහම්සන් කන්දේ විහාරයට කිලෝමීටර හතරක් නැගෙනහිරිනි
දකුණු කොරියානු රජය විසින් මෙය ජාතික වස්තුව අං
24 ලෙස නම්කොට ඇත
මෙය 994, ජින්හ්යොන්-දොං, ග්යොංජු-සි, ග්යොංසන්බුක්-දෝ යන ස්ථානයේ පිහිටියේ ය
ගුහාවේ සිට නැගෙනහිර මුහුද (동해) දර්ශනය වන අතර, එය මුහුදු මට්ටමේ සිට මීටර 750ක් ඉහළින් පිහිටා ඇත
1962දී එය 24වන කොරියානු ජාතික වස්තුව ලෙස නම්කෙරිණි
1995දී සොක්ගුරාම් ගුහාව, බුල්ගුක්සා විහාරය සමග යුනෙස්කෝ ලෝක උරුම ලැයිස්තුවට ඇතුළත් කෙරිණි
මෙය ලෝකයේ විශිෂ්ට බුද්ධ ප්‍රතිමා කිහිපයක් සඳහා උදාහරණ සපයයි
මෙම ආරණ්‍යය ඉදිකරන ලද්දේ කිම් දේසොං විසින් යැයි පැවසෙන අතර එය මුලින් හඳන්වා ඇත්තේ සොක්බුල්සා (석불사, ශෛලමය බුද්ධ ප්‍රතිමා විහාරය) යනුවෙනි
මෙහි ඉදිකිරීම් ආරම්භ වූයේ 742දී කිම් දේසොං රාජමාලිගයේ සිය පදවියෙන් ඉල්ලා අස්වීමෙන් පසුව හෝ 751දී, එනම් සිල්ලාහි ග්යොංදොක් රජුගේ 10වන වර්ෂයේ යැයි විශ්වාස කෙරේ
මෙම යුගය එක්සත් සිල්ලා යුගයේ සංස්කෘතිය උච්චතම අවස්ථාවට පත්ව තිබූ යුගයකි
ගිම්ගේ මරණින් මඳ කලකට පසු, 774දී ගුහාවේ නිර්මාණ කටයුතු අවසන් විය
පුරාණ ජනප්‍රවාදයක් අනුව කියැවෙන්නේ ගිම් ඔහුගේ පෙර ආත්මයේ ඔහු සිදුකළ දාරක කටයුතු හේතුවෙන් පුනරුත්පත්තිය ලැබූ බවයි. මෙම පුරාවෘත්තය පවසන්නේ බුල්ගුක්සා විහාරය වර්තමාන ආත්මයේ ඔහුගේ දෙමාපියන්ට පුදකළ එකක් බවත්, සොක්ගුරාම් ගුහාව ඔහු‍ගේ පෙර ආත්මයේ දෙමාපියන්ට පූජා කළ එකක් බවයි.

වර්තමානයේ මෙය දකුණු කොරියාවේ විශිෂ්ටතම සංස්කෘතික දායාද අතුරින් එකක් ලෙස සැලකේ. මෙහි හිඳි බුද්ධ ප්‍රතිමාව අසල සිට මුහුද දෙසින් හිරු නැගෙන දර්ශනය නැරඹීම අතිශයින් ජනප්‍රිය වී ඇත
ගෘහනිර්මාණ ශිල්පය

ඉන්දියාව තුළ ගල් බිත්ති සහ ස්වාභාවික ලෙන් කැන බුද්ධ ප්‍රතිමා, පූජනීය රූ සහ ස්තූප ඉදිකිරීමේ සම්ප්‍රදායයක් ජනප්‍රිය විය‍ මෙම සම්ප්‍රදාය චීනය සහ අනතුරුව කොරියාව වෙත සම්ප්‍රේෂණය විය
කොරියානු අර්ධද්වීපයේ භූ විද්‍යාව සැලකූවිට තද ග්‍රැනයිට් පාෂාණවලින් බහුලව සමන්විත ය
මේ නිසා ලෙන් බිත්ති ඇතුළට කැන ප්‍රතිමා ඉදිකිරීම එතරම් ප්‍රා‍යෝගික‍ නොවී ය
සොක්ගුරාම් යනු ග්‍රැනයිට්වලින් තනන ලද කෘත්‍රිම ගුහාවකි
මෙහි එයටම ආවේණික වූ ලක්ෂණ දැකගත හැක
ගුහාවේ කුඩා ප්‍රමාණය අනුව පෙනෙන්නේ එය සිල්ලා රාජකීයයන් විසින් පමණක් භාවිතා කළ එකක් බවයි.

මෙම ගුහාව නිර්වාණය වෙත යන අධ්‍යාත්මක ගමන් මාර්ගයේ සංකේතාත්මක නිරූපණයකි
බැතිමතුන්හට බුල්ගුක්සා හෝ සිල්ලාවේ පූජනීය කන්දක් වන තොහම්සන් කන්ද පාමුලින් සිය ගමන ආරම්භ කිරීමට සිදු විය
විහාරයට පිවිසෙන ස්ථානයේ උල්පතක් ඇති අතර, බැතිමතුන්ට සිය විඩාව සංසිඳුවා ගැනීමට එය උපකාරී වන්නට ඇත
ගුහාව තුළ ප්‍රවේශ කුටිය සහ බරාඳය මගින් පෘථිවිය සංකේතවත් වන අතර, වක්‍රාකාර ගෘහය මගින් දෙව්ලොව සංකේතවත් වේ
ගුහාවේ මූලික සැලැස්ම සැලකූ විට එහි ඍජුකෝණාස්‍රාකාර ප්‍රවේශ කුටියක් වෙත දිවෙන ආරුක්කු හැඩැති පිවිසුම් දොරටුවක් ඇත
අනතුරුව පටු බරාඳයට පිවිසේ
මෙය අල්පෝන්නත කැටයම්වලින් අලංකාර කොට ඇති අතර, අවසානයේ ප්‍රධාන වක්‍රාකාර ගෘහය දක්නට ලැබේ
මෙම ග්‍රැනයිට් සිද්ධස්ථානයේ මධ්‍යයේ ප්‍රධාන කුටිය තුළ හිඳි බුද්ධ ප්‍රතිමාවක් දක්නට ලැබේ
මෙම බුද්ධ ප්‍රතිමාවෙන් කුමන බුදුන් වහන්සේ නිරූපණය වේ ද යන්න තවමත් මතභේදාත්මක ය
බුද්ධ ප්‍රතිමාව පද්මාසනයක් මත බද්ධ පර්යංකයයෙන් වැඩහිඳියි
බුද්ධ ප්‍රතිමාවේ භාවනානුයෝගී ආකාරයේ ශාන්ත ස්වභාවයක් දැකගත හැක
බුද්ධ ප්‍රතිමාව වටා වූ වක්‍රාකාර ගෘහයේ බෝධිසත්ත්ව, අරහත් සහ පුරාතන ඉන්දියානු දේව රූ ඇතුළත් පනේල පහළොවක් දැකගත හැක
එයට අමතරව ගෘහයේ බිත්තියේ කුටීර තුළ තැනූ ප්‍රතිමා දහයක් ද වේ
සොක්ගුරාම්හි ප්‍රධාන ශාලාව තුළ බෝජොන් ප්‍රතිමාවක් වන බෝධිසත්ත්ව රුවක් සහ අනුගාමිකයන්ගේ රූ දැකගත හැක
බෞද්ධ ශ්‍රාවකයින් සහ ඉගැන්වීම් නිරූපණය කෙරෙන එකිනෙකට වෙනස් රූප හතළිහක් පමණ ගුහාව තුළ දැකගත හැක
ගුහාව මෙම ප්‍රතිමා වටා ඉදිවූයේ ඒවා දේශගුණික තත්ත්වවලින් ආරක්ෂා කරගැනීමටයි
සොක්ගුරාම්හි සිවිලිම අඩ සඳ රූ වලින් අලංකාර කොට ඇති අතර, මුදුන නෙළුම් මලකින් විසිතුරු කොට ඇත
සිල්ලා ගෘහනිර්මාණ ශිල්පීන් විසින් සමමිතිය අනුගමනය කොට ඇති අතර, ස්වර්ණමය ඍජුකෝණාස්‍රය පිළිබඳ සංකල්පය ද භාවිතා කොට ඇති බැව් පෙනේ
මෙම ගුහාව ඉදිකිරීමේ දී විවිධ ග්‍රැනයිට් පාෂාණ කුට්ටි සිය ගණනක් භාවිතා වී ඇත
බදාම භාවිතා නොවූ අතර, පාෂාණ එකිනෙක සම්බන්ධ කරන ලද්දේ පාෂාණමය ඇණ වලිනි
ගුහාව ඉදිකිරීමේ දී ස්වාභාවික වාතාශ්‍රය ප්‍රයෝජනයට ගෙන ඇත
වක්‍රාකාර ගෘහයේ ශිඛරය මීටර 6.84 සිට 6.58 දක්වා පරාසයක වූ විෂ්කම්භයකින් සමන්විත ය
ගුහාව තුළ ඇති ප්‍රතිමාව

මෙහි මහා බුද්ධ ප්‍රතිමාව බෞද්ධ කලාවේ විශිෂ්ට නිර්මාණයක් ලෙස සැලකේ. උසින් මීටර 3.5ක් වන මෙම ප්‍රතිමාය මීටර 1.34ක් උසැති පද්මාසනයක් මත වැඩහිඳියි
මෙම ප්‍රතිමාව යතාර්ථවාදී අයුරින් නෙළා ඇති අතර, එමගින් ඓතිහාසික සොක්ගාමොනි (ශාක්‍යමුණි) බුදුන් වහන්සේ බුද්ධත්වයට පත්වූ අවස්ථාව නිරූපණය වේ යැයි විශ්වාස කෙරේ
බුද්ධ ප්‍රතිමාවේ දෑත් පිහිටුවා ඇති ආකාරය මගින් බුද්ධත්වයට පත්වූ බවට මහ පොළොව සාක්ෂි දරන බව නිරූපණය වේ
බුද්ධ ප්‍රතිමාවේ උෂ්ණීෂයක් දක්නට ලැබෙන අතර, එය බුදුන් වහන්සේගේ ප්‍රඥාවේ සංකේතයකි
බුදුන් වහන්සේගේ දෙපා අතුරින් චීවරයේ පොට අවානක හැඩයට රැළි ගැන්වී ඇත
මෙය ඉන්දියානු මූලාදර්ශ යොදා ගනිමින් සිදුකළ කොරියානු අර්ථ නිරූපණයක් බැව් විශ්වාස කෙරේ
වෙනත් බුද්ධ ප්‍රතිමාවල මෙන් ප්‍රතිමාවේ පසුපසට සවිකරන ලද රශ්මි මාලාවක් මෙහි දක්නට නොලැබෙන අතර, බුද්ධ ප්‍රතිමාවට පසුපසින් වූ බිත්තියේ නෙළුම් බෙති හැඩැති රශ්මි මාලාවක් කැටයම් කොට ඇත
ප්‍රතිමාවේ ආසනය කොටස් තුනකින් යුතුව නිමවා ඇත
ඉහළ සහ පහළ කොටස් නෙළුම් පෙතිවලින් කැටයම් කොට ඇති අතර, මධ්‍යයේ කුළුණු අටක් කැටයම් කොට ඇත
ප්‍රධාන බුද්ධ ප්‍රතිමාවට අමතරව වක්‍රාකාර ගෘහයේ බිත්තිය මත බෝධි සත්ත්ව රූ තුනක්, ශ්‍රාවක රූ දහයක් සහ හින්දු දේව රූ දෙකක් කැටයම් කොට ඇත
උල්පෝන්නත කැටයම්වලට ඉහළින් වූ විමාන තුළ බෝධිසත්ත්වයින්ගේ සහ ශ්‍රාවකයින්ගේ ප්‍රතිමා දහයක් තැන්පත් කොට ඇත
ශාක්‍යමුණි බුදුන්ව වහන්සේගේ ශ්‍රාවකයින් දසදෙනකු අවලෝකිතේශ්වර බෝධිසත්ත්ව රුව දෙපස පස්දෙනා බැගින් පේළි දෙකකට දක්වා ඇත
මේවායේ ග්‍රීක ආභාසය පෙන්නුම් කරයි
බෝධිසත්ත්ව රූ දෙක මගින් මංජුශ්‍රී සහ සමන්තභද්‍ර රූ නිරූපණය වේ
බ්‍රහ්ම සහ ඉන්ද්‍ර  හින්දු දේව රූප දෙක ද දැකගත හැක
බරාඳය ආරක්ෂා කරමින් සිව් දිව්‍යමය රජවරුන්‍‍ගේ රූ දැකගත හැක
මීට අමතරව ආරක්ෂක රූපයක් වන වජ්‍රපාණි රූ බරාඳයට පිවිසෙන ප්‍රවේශයෙහි පමණක් දැකගත හැක
ප්‍රවේශ කුටිය තුළ ආරක්ෂක දේවතා රූ අටකක් දැකගත හැක
මෙහි ඇති තවත් වැදගත් රූපයක් ලෙස මුහුණ එකොළහක් ඇති අවලෝකිතේශ්වර බෝධිසත්ත්ව රුව සැලකේ. මෙය දක්නට ලැබෙන්නේ වක්‍රාකාර ගෘහයේ පසුපස බිත්තියේ වන අතර, එහි උස මීටර 2.18කි
බිත්තියේ ඉදිරියට මුහුණලා පිහිටි එකම කැටයම මෙය වන අතර, සෙසු කැටයම් පසෙකට මුහුණලා ඇත
අවලෝකිතේශ්වර බෝධිසත්ත්වයින් කිරුළක් පැළඳ, ආභරණ සහ සළු හැඳ සිටින අතර, නෙළුම් පොහොට්ටුවක් සහිත බඳුනක් දරා සිටියි
අවලෝකිතේශ්වර රුවට ඉදිරියෙන් පිහිටුවා තිබූයේ යැයි විශ්වාස කෙරෙන විමානවල ඇති ප්‍රතිමා ද්විත්වයක් සහ කිරිගරුඬ ස්තූපයක් වර්තමානයේ දක්නට නොලැබෙන අතර, එය ජපනුන් විසින් පැහැරගෙන යන්නට ඇතැයි විශ්වාස කෙරේ
ප්‍රතිසංස්කරණය
මෙම විහාරය දිගු කාලයක් අත්හැර දමා තිබීම සහ විවිධ අලුත්වැඩියා කිරීම් හේතුවෙන් මෙහි ලක්ෂණ විද්වතුන් අතර ම‍තභේදයට හේතු වී ඇත
මෙයට උදාහරණ වශයෙන් මුල් ගුහාවේ නිශ්චිත බිම් සැලැස්ම, බුල්ගුක්සාවේ ගොඩනැගිලි සහ විහාරය ඉදිරිපස පිහිටා තිබූ දිය පහරේ හැඩය වර්තමානයේ නොපැවතීම දැක්විය හැක
1703 සහ 1758දී ජොසොන් රාජවංශ සමයේ මෙහි ප්‍රතිසංස්කරණ සහ අලුත්වැඩියාසිදු විය
කෙසේනමුත් කොන්ෆියුසියානුවාදී පාලකයින් බුදු දහම යටපත් කිරීමට කටයුතු කළ බැවින්, 20වන සියවස වන විට මෙම දුරබැහැර කඳුකර ගුහාව අතිශයින් හානියට පත්ව තිබිණි
චෝසන්හි රජ්‍ය-ජනරාල්වරයා විසින් මෙහි ප්‍රතිසංස්කරණ කටයුතු තෙවරක්ම සිදුකළ නමුත්, තෙතමනය ඇතුළු ගැටලු රාශියක්ම ඇති විය
1913 සිට 1915 දක්වා කාලයේ ජපාන‍ය විසින් මෙහි පළමු ප්‍රතිසංස්කරණ වටය සිදුකරන ලදී
මෙම ප්‍රතිසංස්කරණ සිදුකරන ලද්දේ ගුහාවේ ව්‍යූහය පිළිබඳ ප්‍රමාණවත් අධ්‍යයනයකින් තොරවයි. මෙය පිරිසිදු කිරීමට ජපනුන් ගත් උත්සාහයේ දී ගුහාවේ ඉදිකිරීම් සම්පූර්ණයෙන්ම කැබලි ගලවා යළි සම්බන්ධ කෙරිණි
ජපනුන් විසින් මෙම ව්‍යූහය ස්ථානගත කිරීමේ දී සිදුකළ ප්‍රධාන වරදක් නම් කොන්ක්‍රීට් ආවරණයක් භාවිතා කිරීමයි
මේ හේතුවෙන් ආර්ද්‍රතාව ඉහළ ගිය අතර, ජලය කාන්දු වීම ද සිදු විය
ගුහාව තුළ වාතාශ්‍රය ලැබීම දුර්වල මට්ටමක වූ බැවින් ප්‍රතිමා ඛාදනයට ලක් වන්නට විය
1917දී, වැසි ජලය ගුහාවෙන් පිටතට රැගෙන යාමට ජලවහන නල ශිඛරයට ඉහළින් තැන්පත් කෙරිණි
කෙසේනමුත්, නල තිබියදීම කාන්දු වීම් සිදුවූ බැවින් 1920-1923 අතර කාලයේ තවදුරටත් ප්‍රතිසංස්කරණ කටයුතු සිදු විය
කොන්ක්‍රීට් ස්තරයේ මතුපිටට ජල ප්‍රතිරෝධී ඇස්ෆෝල්ට් ස්තරයක් ආදේශ කෙරුණු නමුත්, ඉන් තත්ත්වය තවත් උග්‍ර විය
පාසි සහ දිය සෙවෙල සෑදෙන්නට වූ අතර, 1927වන විට ප්‍රතිමා පිරිසිදු කිරීමට උණුසුම් ජල වාෂ්ප භාවිතා විය
IIවන ලෝක යුද්ධයෙන් පසුව 1960 දශකයේ දී, ජනාධිපති පාක් චුං-හී විසින් මහා ප්‍රතිසංස්කරණ ව්‍යාපෘතියක් ඇරඹීමට නියෝග කරන ලදී
උෂ්ණත්වය සහ ආර්ද්‍රතාව පාලනය කිරීමේ ගැටලුව තාක්ෂණික ක්‍රමවේද භාවිතයෙන් තරමක් දුරට අඩුකෙරිණි
ප්‍රවේශ කුටියට ඉහළින් තැනූ දැවමය උපරිව්‍යූහය බොහෝ ඉතිහාසඥයන්ගේ වාදවිවාද සඳහා මාතෘකාවක්ව ඇත
ඔවුන් විශ්වාස කරන්නේ මුලින් සොක්ගුරාම් සතුව සාගරය දෙසින් එන හිරුඑළිය ආවරණය කොට ගුහාව තුළට වාතය ගලා ඒමට බාධාවන ආකාරයේ මෙවැනි ගොඩනැගිල්ලක් නොතිබෙන්නට ඇති බවයි.

වර්තමානය වන විට ගුහාවේ අභ්‍යන්තරය නැරඹිය හැක්කේ වීදුරු බිත්තියක් තුළින් පමණි
මෙය ස්ථාපනය කරන ලද්දේ මෙය නැරඹීමට පැමිණෙන විශාල සංඛ්‍යාවක් වූ සංචාරකයින්ගෙන් සහ උෂ්ණත්වය ඉහළ යාමෙන් ගුහාව ආරක්ෂා කරගැනීමටයි
ගැලරිය

මේවාත් බලන්න
 බෞද්ධ මාතෘකා ලැයිස්තුව
 කොරියානු බෞද්ධ විහාර
 ග්යොංජුහි සංචාරක කර්මාන්තය
 කොරියාව හා සම්බන්ධ මාතෘකා ලැයිස්තුව
 කොරියාවේ ජාතික වස්තූන්

ආශ්‍රේයයන්

බාහිර සබැඳි
කොරියාවේ කලාවන්, මෙට්‍රොපොලිටන් කලා කෟතුකාගාර පුස්තකාලයේ ප්‍රදර්ශන නාමාවලිය (සම්පූර්ණව මාර්ගස්ථව PDF ලෙස ලබාගත හැක), මෙහි සොක්ගුරාම් පිළිබඳ අංග ඇත
සංස්කෘතික උරුමය
සොක්ගුරාම්
 ආසියානු හෙතිහාසික ගෘහනිර්මාණ ශිල්පය
සොක්ගුරාම්

දකුණු කොරියාවේ ජාතික වස්තූන්
දකුණු කොරියාවේ ලෝක උරුම අඩවි
කොරියාවේ බුදු දහම
දකුණු කොරියාවේ ගොඩනැගිලි සහ ව්‍යූහ
ගුහා
ග්යොංජුහි ගොඩනැගිලි සහ ව්‍යූහ
ග්යොංජුහි සංචාරක ආකර්ෂණයන්
සිල්ලා
ජාතික වස්තුවක් (국보
國寶
ගුග්බෝ) යනුවෙන් හැඳුන්වනු ලබන්නේ සිය රට සඳහා විශේෂිත කලාත්මක, සංස්කෘතික සහ ඓතිහාසික වටිනාකමක් සහිත යැයි දකුණු කොරියානු රජය විසින් හඳුනාගෙන ඇති ස්පර්ශ වස්තුවක්, කලාකෘතියක්, අඩවියක්, හෝ ගොඩනැගිල්ලකි‍
මෙම නාමය, සංස්කෘතික උරුම කමිටුවේ විචාරණයකින් පසුව පනවන ලද සංස්කෘතික උරුම ආරක්ෂණ පනත යටතේ සංස්කෘතික උරුම පාලන මණ්ඩලයේ පරිපාලකයා (CHA) විසින් නියම කරන ලද රාජ්‍යය වෙනුවෙන් නම් කරන ලද උරුම ප්‍රභේද කාණ්ඩ අටෙන් එකක් ද වේ
බොහෝ ජාතික වස්තූන් ජනප්‍රිය සංචාරක ආකර්ෂණ ස්ථාන සහ ප්‍රදර්ශන අංග ද වේ
මෙයට උදාහරණ වශයෙන් ජොංමියෝ රාජකීය පාරම්පරික ආශ්‍රමය, බුල්ගුක්සා විහාරය, සොක්ගුරාම් ගුහාව, සහ හේඉන්සාහි ත්‍රිපිටක කොරියානා ග්‍රන්ථය වැනි වස්තූන් දැක්විය හැක
2017 ජනවාරි වන විට, මෙම ලැයිස්තුවේ එකිනෙකට වෙනස් සංලේඛ 320ක් ඇතුළත් විය
ඉන් ඇතැම් ඒවා උප-සංලේඛ ගණනාවකින් ද සමන්විත විය
මෙම වස්තූන් අංකනය කොට ඇත්තේ ඒවා නම් කළ අනුපිළිවෙලට මිස ඒවායේ තනි තනි වටිනාකම සලකා නොවන බව සලකන්න
ජාතික වස්තූන් නම් කොට ඇත්තේ දකුණු කොරියාවේ උරුම සංරක්ෂණ ක්‍රමය යටතේ ය
ඉතිහාසය
කොරියානු සංස්කෘතික වස්තූන් පිළිබඳ පළමු ලැයිස්තුව නිර්මාණය කරන ලද්දේ 1938 ජපන් යටත් විජිත පාලන සමයේ කොරියාවේ ආණ්ඩුකාර-ජනරාල්වරයා විසිනි
මෙය "ජොසොන් රාජවංශ වස්තූන් පනත" හා සමගාමීව නිර්මාණය කිරීම සිදු විය
1955දී, දකුණු කොරියානු රජය විසින් මින් පෙර ජපන් යටත් විජිත සමයේ කොරියාව තුළ නිකුත් කෙරුණු කොරියානු වස්තූන් සංරක්ෂණ ආඥාව යටතේ පැවති අංග ජාතික වස්තූන් ලෙස නම් කරන ලදී
වත්මන් ලැයිස්තුව 1962 දෙසැම්බර් 20 දින ප්‍රකාශයට පත් කෙරුණේ යැයි සැලකෙන්නේ ජාතික ප්‍රතිසංස්කරණය සඳහා ශ්‍රේෂ්ඨ කවුන්සිලය විසින් සංස්කෘතික ආරක්ෂණ පනත ක්‍රියාත්මක කළ දිනය ආශ්‍රය කර ගනිමිනි
එකල "ජාතික වස්තූන්" ලැයිස්තුව යටතට අංග 116ක් ඇතුළත් වූ අතර, මීට අමතරව "වස්තූන්" ලෙස නම් කෙරුණු වෙනත් අංග රාශියක් ද විය
එතැන් සිට මෙම ලැයිස්තුවෙහි සංශෝධන ගණනාවක්ම සිදු විය
වඩාත් මෑතක දී, එනම් 2004දී  මෙම ලැයිස්තුවෙහි එවැනි සංශෝධන සිදු විය
මේ හැරුණු විට දකුණු කොරියාවේ ජීවමාන ජාතික වස්තුව යනුවෙන් හඳුන්වන තවත් උරුම ප්‍රවර්ගයක් ඇති අතර, එමගින් අදහස් වන්නේ අස්පර්ශ සංස්කෘතික දේපළවල භාරකරුවන් හෝ පවත්වාගෙන යන්නන් ය
ජාතික වස්තූන් ලැයිස්තුව

1962 දෙසැම්බර් 20 දින නම්කරන ලද

 නම්දේමුන් හෙවත් සුංන්‍යේමුන්, ජුං දිස්ත්‍රික්කය, සෝල්
2008 පෙබරවාරි 10 දින නම්දේමුන් ගින්නෙන් මෙයට දැඩි හානි සිදුවූ අතර, 2013 මැයි 5 දින ප්‍රතිසංස්කරණය කරන ලදී
වොන්ගක්සා ස්තූපය, මහල් දහයේ ශෛලමය වොන්ගක්සා ස්තූපය, තප්ගොල් උද්‍යානය, ජොංනෝ දිස්ත්‍රික්කය, සෝල්
 බුක්හන්සන් ස්මාරකය
සිල්ලාහි ජින්හ්‍යුං රජුගේ බුක්හන්සන් දේශසීමා පරීක්ෂාව අනුස්මරණය කෙරේ
කොරියාවේ ජාතික කෞතුකාගාරය, සෝල්
ගෝදල්සා අඩවියේ ස්තූපය, යෝජු ප්‍රාන්තය
 සංසාජාසොක්ද්‍යුං, බොප්ජුසාහි ද්විත්ව සිංහ ශෛලමය ලන්තෑරුම, බෝඉයුන් ප්‍රාන්තය
 තප්-ප්යොං-රිහි සත් මහල් ශෛලමය ස්තූපය, චුංජු
 බොංසොන් හොංග්යොංසා ශිලාව, චොනාන්
 නංහ්යේහ්වාසං බෞද්ධ භික්ෂුවගේ ස්තූපය සමග ඇති ශිලා ස්තම්භය, සොංජුසා, බොර්යොං
 ජොංනිම්සා විහාර භූමියේ පංච මහල් ශෛලමය ස්තූපය, බුයෝ ප්‍රාන්තය
 බෙක්ජන්ගම් ආශ්‍රමය ඉදිරිපස පිහිටි තුන් මහල් ‍ශෛලමය ස්තූපය, සිල්සංසා, නම්වොන්

 මිර්යුක්සාහි ශෛලමය ස්තූපය, ඉක්සන්
 ග්වාඉයොම්සාහි ගක්හ්වංජොන් ශාලාව ඉදිරිපිට ශෛලමය ලන්තෑරුම, ගුර්යේ ප්‍රාන්තය
 මුවිසාහි ග්‍යුංනක්ජොන් ශාලාව, ගංජින් ප්‍රාන්තය
 ගෝජෝඅම් ආශ්‍රමයේ යොංසන්‍ජොන් ශාලාව, යුන්හේසා, යොංචොන්
 බොංජොංසා විහාරයේ ග්‍යුංනක්ජොන් ශාලාව, අන්දොං
 සින්සේ-දොංහි සත් මහල් ගඩොලු ස්තූපය, අන්දොං
 බුසෝක්සාහි මුර්යංසුජොන් හාලාව ඉදිරිපිට පිහිටි ශෛලමය ලන්තෑරුම, යොංජු
 බුසෝක්සාහි මුර්යංසුජොන් ශාලාව, යොංජු
 බුසෝක්සාහි ජෝසාදං ශාලාව, යොංජු
 බුල්ගුක්සාහි දබෝතප් (වස්තු සම්භාර ස්තූපය), ග්යොංජු

 සොක්ගාතප් (ශාක්‍යමුණි ස්තූපය), බුල්ගුක්සාහි තුන් මහල් ස්තූපය, ග්යොංජු
 බුල්ගුක්සාහි යොන්හ්වාග්යෝ සහ චිල්බොග්යෝ පාලම්, ග්යොංජු
 චොන්ගුන්ග්යෝ සහ ‍බේගුන්ග්යෝ පාලම්, බුල්ගුක්සාහි පිවිසුම වෙත දිවෙන ද්විත්ව-කාණ්ඩ ආරෝහණය සහ පාලම, ග්යොංජු
 සොක්ගුරාම් ගුහාව සහ බුද්ධ ප්‍රතිමාව, ග්යොංජු
 සිල්ලාහි තේජොං මුයොල් රජුගේ ස්මාරකය, ග්යොංජු
 බුල්ගුක්සාහි හිඳි රන්-ආලේපිත ලෝකඩ වෛරෝචන බුද්ධ ප්‍රතිමාව, ග්යොංජු
 බුල්ගුක්සාහි හිඳි රන්-ආලේපිත ලෝකඩ අමිතාභ බුද්ධ ප්‍රතිමාව, ග්යොංජු
 බේංන්‍යුල්සාහි සිටගත් අන්-ආලේපිත භෛසජ්‍යගුරු බුද්ධ ප්‍රතිමාව, ග්යොංජු
 සොංදොක් රජුගේ ඝණ්ඨාරය
මහා සොංදොක් රජුගේ පූජනීය ඝණ්ඨාරය, ග්යොංජු ජාතික‍ කෞතුකාගාරය, ග්යොංජු
 බුන්හ්වංසාහි ශෛලමය ස්තූපය, ග්යොංජු

 චොම්සොංදේ, ග්යොංජු
 හේඉන්සාහි ත්‍රිපිටක කොරියානා, හප්චොන් ප්‍රාන්තය
 ජින්හ්‍යුං රජුගේ දේශසීමා පරීක්ෂාව අනුස්මරණය කෙරෙන චංන්‍යොංහි ස්මාරකය, චංන්‍යොං ප්‍රාන්තය
 සුල්ජොං-රිහි තුන් මහල් ශෛලමය නැගෙනහිර ස්තූපය, චංන්‍යොං ප්‍රාන්තය
 හ්වාඉයොම්සාහි සිංහ රූ සතරකින් ආධාර වන තුන් මහල් ශෛලමය ස්තූපය, ගුර්යේ ප්‍රාන්තය
 සංවොන්සාහි ලෝකඩ ඝණ්ඨාරය, ප්යොංචං ප්‍රාන්තය
 ගුහ්වං-දොංහි තුන් මහ්ල ශෛලමය ස්තූපය, ග්යොංජු
 ගෝසොන්සාහි තුන් මහල් ශෛලමය ස්තූපය, ග්යොංජු
 නාවොන්-රිහි පංච මහල් ශෛලමය ස්තූපය, වොල්සොං, ග්යොංජු
 ජොංහ්යේසාහි මහල් දහතුනේ ශෛලමය ස්තූපය, ග්යොංජු

 යොංදුසා භූමියේ යකඩ බෞද්ධ කොඩිගස, චොංජු
 සොංග්වංසාහි දැවමය ත්‍රිරූපක බෞද්ධ ප්‍රතිමාව, සුන්චොන්
 ගොර්යෝහි ගෝජොංගේ ආඥාව, සොංග්වංසා, සුන්චොන්
 බොරිම්සාහි තුන් මහල් ස්තූපය සහ ශෛලමය ලන්තෑරුම, ජංහ්‍යුං ප්‍රාන්තය
 බුසොක්සාහි හිඳි මැටි බුද්ධ ප්‍රතිමාව, යොංජු
 බුසොක්සාහි ජෝසාදං ශාලාවේ බිතු සිතුවම, යොංජු
 සංග්යේසාහි ජින්ගම්සොන්සා බෞද්ධ භික්ෂුව සඳහා වූ ශිලාව, හාදොං ප්‍රාන්තය
 වොල්ජොංසාහි අෂ්ටාස්‍රාකාර නව මහල් ස්තූපය, ප්යොංචං ප්‍රාන්තය
 සුදොක්සාහි දේයුංජොන් ශාලාව, යේසන් ප්‍රාන්තය
 දොගප්සාහි හේතල්මුන් දොරටුව, යොංනම් ප්‍රාන්තය

 ගංන්‍යුංහි නිල තානායමකට පිවිසෙන දොරටුව
 හේඉන්සාහි ජංක්යොංපන්ජොන්, ත්‍රිපිටක කොරියානා තැනැපත් කොට ඇති ගොඩනැගිල්ල
 යොන්ගොක්සාහි නැගෙනහිර ස්තූපය, ජිරිසන් බෑවුමේ පිහිටි සිල්ලා-යුගයේ විහායරකි
ගුර්යේ ප්‍රාන්තය
 යොන්ගොක්සාහි උතුරු ස්තූපය, ගුර්යේ ප්‍රාන්තය
 බොප්ජුසාහි පල්සං‍ජොන් ශාලාව, ‍බෝයුන් ප්‍රාන්තය
 සොංග්වංසාහි ගුක්සාජොන් ශාලාව, සුන්චොන්
 සංබොංසාහි බෞද්ධ භික්ෂු චොල්ගම්සොන්සාගේ ස්තූපයක්, හ්වාසුන් ප්‍රාන්තය
 ජංගොක්සාහි හිඳි භෛසජ්‍යගුරු බුද්ධ ප්‍රතිමාව, චොන්ග්යොං ප්‍රාන්තය
 බොප්චොන්සාහි ජාතික ආචාර්ය ජිග්වංගුක්සාගේ ස්තූපය සමග ඇති ශිලාව, වොන්ජු
 සිංහ හැඩැති පියන සහිත සෙලඩන් සුවඳ දාහකය, කොරියාවේ ජාතික කෞතුකාගාරය, සෝල්
 මකර හැඩැති සෙලඩන් වයින් බඳුන, කොරියාවේ ජාතික කෞතුකාගාරය, සෝල්
 ග්‍යුම්සන්සාවේ මිර්යුක්ජොන් ශාලාව, ගිම්ජේ
 දොපියන්සාහි හිඳි යකඩ වෛරරෝචන බුද්ධ ප්‍රතිමාව, චොල්වොන් ප්‍රාන්තය
 බොප්ජුන්සාහි නෙළුම් හැඩැති ශෛලමය පාත්‍රය, ‍බෝයුන් ප්‍රාන්තය
 කඟවේන-හැඩැති පියන සහිත සෙලඩන් සුවඳ දාහකය, ගන්සොං කලා කෞතුකාගාරය, සෝල්
 එබ්බවූ විලෝ, උණ, නෙළුම්, පන් සහ මැන්ඩරින් තාරා මෝස්තර සහිත සෙලඩන් කුණ්ඩිකාව, ගන්සොං කලා කෞතුකාගාරය, සෝල්
 හ්වේඔම්සාහි ගක්හ්වංජොන් ශාලාව, ගුර්යේ ප්‍රාන්තය
 එබ්බවූ කොකුන්ගේ සහ වලාකුළු මෝස්තර සහිත සෙලඩන් බඳුන, ගන්සොං කලා කෞතුකාගාරය, සෝල්
 ජොසොන් රාජවංශය ස්ථාපනයට සිදුකළ විශිෂ්ට සේවාව වෙනුවෙන් සිම් ජිබෙක් හට පිරිනැමූ ප්‍රශංසාත්මක සහතිකය, දොං-ආ විශ්වවිද්‍යාලය, බුසන්
 හුන්මින් ජොන්ග්‍යුම්
 දොංගුක් ජොන්ගුන්, නිවැරදි කොරියානු උච්චාරණය පිළිබඳ ශබ්දකෝෂය
 ග්යේමි වක්‍රීය වර්ෂය (ක්‍රි
ව. 563) සඳහන් අභිලේඛනයක් සහිත රන් ආලේපිත ලෝකඩ බුද්ධ ප්‍රතිමා ත්‍රිත්වය
 කුඩා පිළිමගෙයි අන් ආලේපිත ලෝකඩ බුද්ධ ප්‍රතිමා ත්‍රිත්වය
 තාරා හැඩැති සෙලඩන් ජල විසුරුවනය
 ප්යෝචුංසාහි එබ්බවූ රිදී මෝස්තර සහිත ලෝකඩ සුවඳ දාහකය, මිර්යැං
 යුධ දිනපොත, යි සුන්සින් සෙන්පති‍යාගේ ලිපි ගොනුව සහ යුධ වාර්තාවේ සටහන්, හ්යොන්චුංසා, ආසන්
 තම්නිහි පස් මහල් ශෛලමය ස්තූපය, උයිසොං ප්‍රාන්තය
 රන් ආලේපිත ලෝකඩ භාවනානුයෝගී මෛත්‍රෙය ප්‍රතිමාව, කොරියාවේ ජාතික කෞතුකාගාරය, සෝල්
 ග්යොංජුහි, ගුහ්වං-රිහි හිඳි රන් ආලේපිත ලෝකඩ බුද්ධ ප්‍රතිමාව, කොරියාවේ ජාතික කෞතුකාගාරය, සෝල්
 ග්යොංජුහි, ගුහ්වං-රිහි සිටගත් රන් ආලේපිත ලෝකඩ බුද්ධ ප්‍රතිමාව, කොරියාවේ ජාතික කෞතුකාගාරය, සෝල්

 ගම්සන්සාහි සිටගත් ශෛලමය මෛත්‍රෙව බෝධිසත්ත්ව ප්‍රතිමාව, කොරියාවේ ජාතික කෞතුකාගාරය, සෝල්
 ගම්සන්සාහි හිටගත් ශෛලමය අමිතාභ බුද්ධ ප්‍රතිමාව, කොරියාවේ ජාතික‍ කෞතුකාගාරය, සෝල්
 රන් ආලේපිත ලෝකඩ භාවනානුයෝගී මෛත්‍රෙය ප්‍රතිමාව, කොරියාවේ ජාතික කෞතුකාගාරය, සෝල්
 සෝසන්හි ගලින් නෙළූ ත්‍රිත්ව බුද්ධ ප්‍රතිමා
 සින්ම්යෝ චක්‍රීය වර්ෂය (ක්‍රි
ව. 571) අභිලේඛනය කොට ඇති රන් ආලේපිත ලෝකඩ ත්‍රිත්ව බුද්ධ ප්‍රතිමා, යොන්ගින්
 ග්යොංචොන්සාහි ග්යොංචොන්සා ස්තූපය, මහල් 10කින් යුත් ශෛලමය ස්තූපය, කොරියාවේ ජාතික කෞතුකාගාරය, සෝල්
 රන් කිරුළු සොහොන්ගැබෙන් හමුවූ සිල්ලාවේ කිරුළ
ග්යොංජු ජාතික කෞතුකාගාරය, ග්යොංජු
 රන් කිරුළු සොහොන්ගැබෙන් හමුවූ කොරියාවේ රත්රන් බඳපටිය, ග්යොංජු ජාතික කෞතුකාගාරය, ග්යොංජු
 රන් ගාංචුව, කොරියාවේ ජාතික කෞතුකාගාරය, සෝල්
 රත්රන් කර්ණාභරණ යුගළක්, පැරණි සිල්ලා යුගය (ක්‍රි
ව. 500-600)
පුබුදොං සොහොන්ගැබෙන් හමු විය
පෝමුන්-දොං, ග්යොංජු, උතුරු ග්යොංසං පළාත
පැරණි සිල්ලා යුගයට (ක්‍රි
ව. 500-600) අයත් අසුපිට නැගි සෙබලකුගේ හැඩය සහිත කාශ්ම බඳුනක්
උතුරු ග්යොංසං පළාතේ, ග්යොංජු නගරයේ, නෝසෝ-දොංහි ග්‍යුම්න්‍යොං-චොංවලින් හමු විය
200-100 අතර කාලයට අයත් යැයි ඇස්තමේන්තු කොට ඇති ලෝකඩ පුරාවස්තු
සීනු අටක් සහිත ලෝකඩ ගිගිරියක් සහ 14.5cm විෂ්කම්භය සහිත ලෝකඩ කැඩපතක්
ජොල්ලානම්-දෝහි හ්වාසුන් ප්‍රාන්තයේ තේගොං-රිවලින් හමු විය
වර්තමානයේ ග්වංජුහි ග්වංජු ජාතික කෞතුකාගාරයේ තැන්පත් කොට ඇත
(උප-සංලේඛ 6)
144. වොල්චුල්සන් කන්දේ ගලින් නෙළූ හිඳි බුද්ධ ප්‍රතිමාව, යොන්ගම් ප්‍රාන්තය

1972 ජූනි 24 දින නම්කරන ලද
145. යක්ෂ වෙස්මුහුණු මෝස්තර සහිත ලෝකඩ අඟුරු කබල, යොංසන්-ගු, සෝල්
146. ගංවොන්‍-දෝහි කැනීම්වලින් හමුවූ පුරාවස්තු, හෝඅම් කලා කෞතුකාගාරය, යොන්ගින් (උප-සංලේඛ 4)

1973 මැයි 4 දින නම්කරන ලද
147. චොන්ජොන්-රිහි ශිලා කැටයම්, උල්ජු-ගුන්, උල්සන්

1973 ජූලි 10 දින නම්කරන ලද
148. සිප්චිල්සචන්ගොග්‍යුම්තොන්ග්යෝ (චීනයේ ඉතිහාසය වෙළුම් 16,17) (ග්‍රන්ථය), සෝල් ජාතික විශ්වවිද්‍යාලය, සෝල් (උප-සංලේඛ 2)
149. ලු ෂුක්වියෑන් විසින් ලියන ලද චීන සම්භාව්‍ය ග්‍රන්ථ පිළිබඳ විවරණය, වෙළුම් 4-6, සොංබුක්-ගු, සෝල් (උප-සංලේඛ 2)
150. ග්යේමි චලන ලෝහ මුද්‍රණ ක්‍රමය ආධාර කරගනිමින් මුද්‍රිත සොංජෝප්යෝජොන්චොංන්‍යු, සෝල් ජාතික විශ්වවිද්‍යාලය, සෝල්

1973 දෙසැම්බර් 31 දින නම්කරන ලද
151. ජොසොන් රාජවංශයේ අනුවාර්ෂික වාර්තා (උප-සංලේඛ 4)
152. බිබ්යොන්සා ද්‍යුංනොක් (දේශසීමා ආරක්ෂක මණ්ඩලයේ වාර්තා), සෝල් ජාතික විශ්වවිද්‍යාලය, සෝල්
153. ඉල්සොංනොක් (රාජ මාලිගයේ සහ වැදගත් නිලධාරීන්ගේ දෛනික වාර්තා), සෝල් ජාතික විශ්වවිද්‍යාලය, සෝල්

1974 ජූලි 9 දින නම්කරන ලද

154. බෙක්ජේහි කිරුළ
සෙන්ටිමීටර 30.7 උසැති ශීර්ෂ පළඳනා ආභරණ යුගලක්, මුල්කාලීන 6වන සියවස (බෙක්ජේ)
මුර්යොං රජුගේ සොහොන්ගැබෙන් හමු විය
ගොංජු-සි, චුංචොංනම්-දෝ
155. බෙක්ජේහි කිරුළ
මුර්යොං රජුගේ බිසවගේ රන් ශීර්ෂ පළඳනා ආභරණ, 22.6cm
156. රජකුගේ කර්ණාභරණ යුගළක්, රන් සහ ජේඩ්වලින් නිමකොට ඇත
මුල්කාලීන 6වන සියවස (බෙක්ජේ)
මුර්යොං රජුගේ සොහොන්ගැබෙනි
157. රැජිනගේ කර්ණාභරණ යුගළක්, රනින් නිමකොට ඇත
158. මුර්යොං රජුගේ රැජිනගේ රන් මාල යුගළක්, ගොංජු ජාතික කෞතුකාගාරය, ගොංජු
159. සෙන්ටිමීටර 18.4 දිගැති රජුගේ රන් කොණ්ඩා කටුව, මුල්කාලීන 6වන සියවස (බෙක්ජේ රාජවංශය)
160. මුර්යොං රජුගේ රැජිනගේ රිදී වළලු යුගළක්, ගොංජු ‍ජාතික කෞතුකාගාරය, ගොංජු
161. මුර්යොං රජුගේ සොහොන්ගැබෙන් හමුවූ ලෝකඩ කැඩපත්, ගොංජු ජාතික කෞතුකාගාරය, ගොංජු (උප-සංලේඛ 3)
162. සොක්සු, යකඩ අඟක් සහිත ආරක්ෂක ආත්මයක ප්‍රතිමාවකි
මුර්යොං රජුගේ සොහොන්ගැබේ පිවිසුමෙනි
163. මුර්යොං රජුගේ සොහොන්ගැබෙන් හමුවූ රජු සහ රැජින වෙනුවෙන් නිමකළ ග්‍රැනයිට් අනුස්මරණ ඵලක යුගල
164. හිස රැඳවුම, ‍ගොංජු ජාතික කෞතුකාගාරය, ගොංජු
165. රජුගේ පාද ඵලකය, ගොංජු ජාතික කෞතුකාගාරය, ගොංජු
166. ප්ලම් සහ උණ මෝස්තර සහිත යකඩ යටිඔපයෙන් යුත් සුදු පෝසිලේන් බුජම, කොරියාවේ ජාතික කෞතුකාගාරය, සෝල්
167. මිනිස් රුවක හැඩයෙන් යුතු සෙලඩන් වයින් බඳුන, කොරියාවේ ජාතික කෞතුකාගාරය, සෝල්
168. ප්ලම් සහ කපුරු මෝස්තර සහිත යකඩ යටිඔපයෙන් යුත් සුදු පෝසිලේන් බෝතලය, කොරියාවේ ජාතික කෞතුකාගාරය, සෝල්
169. ගොර්යෝ යුගයට අයත් උණ මෝස්තර සහිත පෝසිලේන් බෝතලය, හෝඅම් කලා කෞතුකාගාරය
170. ප්ලම්, පක්ෂි සහ උණ මෝස්තර සහිත නිල් සහ සුදු පෝසිලේන් බුජම, කොරියාවේ ජාතික කෞතුකාගාරය, සෝල්
171. ලෝකඩ පාද සහිත පාත්‍රය, හෝඅම් කලා කෞතුකාගාරය, යොන්ගින්
172. ජින්යැං ජොං පවුලේ සොහොන්ගැබෙන් හමුවූ පුරාවස්තු, හෝඅම් කලා කෞතුකාගාරය, යොන්ගින්
173. තිත් මෝස්තර යකඩ යටිඔපය සහිත හිඳි සෙලඩන් අරහත් රුවක්, ගංනම්-ගු, සෝල්
174. සිල්ලා යුගයට අයත් රන් ආලේපිත ලෝකඩ ඉටිපන්දම් රඳවන යුගළක්, හෝඅම් කලා කෞතුකාගාරය, යොන්ගින්
175. ගිල්ලවූ නෙළුම් ලියවැල් මෝස්තර සහිත සුදු පෝසිලේන් පාත්‍රය, කොරියාවේ ජාතික කෞතුකාගාරය, සෝල්
176. හොංචි අභිලේඛනය සහිත පයින් හා උණ මෝස්තරවලින් යුත් නිල් සහ සුදු පෝසිලේන් බුජම, දොංගක් විශ්වවිද්‍යාලය, සෝල්
177. මුද්‍ර මෝස්තර සහිත බුන්චොං බුජමක්, කොරියා විශ්වවිද්‍යාලය, සෝල්
178. කැටයම් කළ මත්ස්‍ය රූ සහිත බුන්චොං පැතලි බෝතලයක්, සෝදේමුන්-ගු, සෝල්
179. කැටයම් කළ මත්ස්‍ය සහ නෙළුම් මෝස්තර සහිත බුන්චොං පැතලි බෝතලයක්, හෝරිම් කෞතුකාගාරය, සෝල්

1974 දෙසැම්බර් 31 දින නම්කරන ලද
180. ශිශිරයෙහි භූමිදර්ශනය, කිම් ජොං-හුයිගේ සිතුවමකි, ජොංනෝ-ගු, සෝල්

1975 නොවැම්බර් 13 දින නම්කරන ලද
181. රාජ්‍ය විභාගය සමත්වීම වෙනුවෙන් ජං ර්යංසු හට පිරිනමන ලද සහතික පත්‍රය, උල්ජින් ප්‍රාන්තය

1976 ‍අප්‍රේල් 23 දින නම්කරන ලද 
182. සිටගත් රන් ආලේපිත ලෝකඩ ‍බුද්ධ ප්‍රතිමාව, දේගු ජාතික කෞතුකාගාරය, දේගු
183. සිටගත් රන් ආලේපිත ලෝකඩ බෝධිසත්ත්ව ප්‍රතිමාව, දේගු ජාතික කෞතුකාගාරය, දේගු
184. සිටගත් රන් ආලේපිත ලෝකඩ බෝධිසත්ත්ව ප්‍රතිමාව, දේගු ජාතික කෞතුකාගාරය, දේගු
185. සද්ධර්මපුණ්ඩරික සූත්‍රය, කොරියාවේ ජාතික කෞතුකාගාරය, සෝල්

1976 දෙසැම්බර් 14 දින නම්කරන ලද
186. යැංප්යොංහි සිටගත් රන් ආලේපිත ලෝකඩ බෝධිසත්ත්ව ප්‍රතිමාව, කොරියාවේ ජාතික කෞතුකාගාරය, සෝල්

1977 අගෝස්තු 22 දින නම්කරන ලද
187. සන්හේ-රිහි ව්‍යාජ-ගඩොලු පස් මහල් ස්තූපය, යොන්ග්යැං ප්‍රාන්තය

1978 දෙසැම්බර් 7 දින නම්කරන ලද

188. අවලම්බ සහිත රත්රන් සහ ජේඩ් කිරුළ, පැරණි සිල්ලා යුගය, දිව්‍යමය අශ්ව සොහොන්ගැබ (චොන්මා-චොං), හ්වංනම්-දොං, ග්යොංජු නගරය, ග්යොංසංබුක්-දෝ
189. සෙන්ටිමීටර 19ක් උසැති රන් හිස්වැස්මක්, පැරණි සිල්ලා යුගය, දිව්‍යමය අශ්ව සොහොන්ගැබෙනි
190. අවලම්බ සහිත රන් බඳපටිය, දිව්‍යමය අශ්ව සොහොන්ගැබෙනි, ග්යොංජු ජාතික කෞතුකාගාරය, ග්යොංජු
191. අවලම්බ සහිත රන් සහ ජේඩ් කිරුළ, පැරණි සිල්ලා යුගය, හ්වංනම්තේචොං සොහොන්ගැබෙන් හමු විය
මෙම කිරුළ 2005 සිට කොරියාවේ ජාතික කෞතුකාගාරයේ ප්‍රදර්ශනයට තබා ඇත
නමුත් එහි හිමිකාරීත්වය ග්යොංජු ජාතික කෞතුකාගාරය සතුව පවතියි
192. සෙන්ටිමීටර 120ක් දිගැති අවලම්බ සහිත රත්රන් සහ ජේඩ් බඳපටිය, පැරණි සිල්ලා යුගය
හ්වංනම්තේචොං සොහොන්ගැබේ උතුරු ගොඩැල්ලෙන් හමු විය
ග්යොංජු නගරය, ග්යොංසංබුක්-දෝ
193. කොළ-නිල් වීදුරු කොතලය, සෙන්ටිමීටර 25ක් උසැති ය
(ප්‍රතිසංස්කරණය කළ), පැරණි සිල්ලා යුගයට (ක්‍රි
ව. 500-600 පමණ) අයත් ය
හ්වංනම්දේචොං සොහොන්ගැබේ දකුණු ගොඩැල්ලෙන් හමු විය
ග්යොංජු, ග්යොංසංබුක්-දෝ
194. පැරණි සිල්ලා යුගයට අයත් රන් ගෙල පළඳනාවක්
195. මිචු රජුගේ සොහොන්ගැබෙන් හමුවූ රූප සහිත හිස්වැස්ම, ග්යොංජු ජාතික කෞතුකාගායර, ග්යොංජු

1979 පෙබරවාරි 8 දින නම්කරන ලද
196. සිල්ලා යුගයට අයත් සුදු කඩදාසි මත රචිත අවතාංසක සූත්‍රය, හෝඅම් කලා කෞතුකාගාරය, යොන්ගින්

1979 මැයි 22 දින නම්කරන ලද
197. චොංන්‍යොංසා විහාරයේ බෝගක් භික්ෂුව වෙනුවෙන් ඉදිකළ ස්තූපය
198. සිල්ලා යුගයට අයත් ජින්හ්‍යුං රජුගේ ශිලා ස්තම්භයක්, දන්යං ප්‍රාන්තය
199. දන්සොක්සන් කන්දේ සින්සොන්සා විහාර ගුහාවේ ඇති බෞද්ධ රූ, ග්යොංජු

1979 අප්‍රේල් 30 දින නම්කරන ලද
200. සිටගත් රන් ආලේපිත ලෝකඩ බෝධිසත්ත්ව ප්‍රතිමාව, බුසන් කෞතුකාගාරය, බුසන්

1980 සැප්තැම්බර් 16 දින නම්කරන ලද
201. බුක්ජි-රිහි ගනික් නෙළූ හිඳි බුද්ධ ප්‍රතිමාව, බොංහ්වා

1981 මාර්තු 18 දින නම්කරන ලද
202. අවතාංසක සූත්‍රය, ජුං-ගු, සෝල්
203. අවතාංසක සූත්‍රය, ජුං-ගු, සෝල්
204. අවතාංසක සූත්‍රය, ජුං-ගු, සෝල්
205. ජුංවොන්හි ගොගුර්යෝ ස්මාරකය, චුංජු

1982 මැයි 22 දින නම්කරන ලද
206. හේඉන්සා විහාරයේ ගොර්යෝ බෞද්ධ මුද්‍රණ තහඩු, හප්චොන් ප්‍රාන්තය (උප-සංලේඛ 28)

1982 නොවැම්බර් 16 දින නම්කරන ලද
207. 'දිව්‍යමය අශ්ව' සිතුවමක් සහිත සෑදල පියනක්, දිව්‍යමය අශ්ව සොහොන්ගැබ තුළිනි, කොරියාවේ ජාතික කෞතුකාගාරය, සෝල්

1982 දෙසැම්බර් 7 දින නම්කරන ලද
208. ෂඩාස්‍රාකාර රන් ආලේපිත ලෝකඩ “ශරීර” ආවරකය, ජික්ජිසා විහාරය, ගිම්චොන්
209. ‘බොහ්යොප්’ අභිලේඛනය සහිත පස් මහල් ශෛලමය ස්තූපය, දොංගුක් විශ්වවිද්‍යාලය, සෝල්

1984 මැයි 30 දින නම්කරන ලද
210. ගොර්යෝ යුගයට අයත් රිදී තීන්තෙන් ලියන ලද සූත්‍රය (වෙළු
30), යොන්ගින්
211. සුදු කඩදාසි මත තීන්තෙන් ලියන ලද සද්ධර්මපුණ්ඩරික සූත්‍රය, සොංබෝ සංස්කෘතික මධ්‍යස්ථානය, සෝල්
212. සුරමාග්ම සූත්‍රය, දොංගුක් විශ්වවිද්‍යාලය, සෝල්

1984 අගෝස්තු 6 දින නම්කරන ලද

213. කුඩා රන් ආලේපිත ස්තූපය, හෝඅම් කලා විශ්වවිද්‍යාලය, යොන්ගින්
214. කේසොංහි හ්‍යුංවංසා විහාරයෙන් හමුවූ ලෝකඩ සුවඳ දාහකය, හෝඅම් කලා කෞතුකාගාරය, යොන්ගින්
215. රිදී තීන්තෙන් කළ ‍ගොර්යෝ යුගයේ සූත්‍රයක් (වෙළු
31), යොන්ගින්
216. ඉන්වංජේසෙක්දෝ, ඉන්වංසන් කන්දේ වර්ෂාවකින් පසු පිරිසිදු කිරීම, ජොං සොන්ගේ සිතුවමකි, හෝඅම් කලා කෞතුකාගාරය, යොන්ගින්
217. ග්‍යුම්ගංජොන්දෝ, කුම්ගංසන්හි සිතුවම, ජොං සොන් විසිනි, හෝඅම් කලා කෞතුකාගාරය, යොන්ගින්
218. පරිවාර බෝධිසත්ත්වයින් දෙදෙනකු සමග වැඩ හිඳින අමිතාභ සිතුවම, හෝඅම් කලා කෞතුකාගාරය, යොන්ගින්
219. මුල්කාලීන ජොසොන් රාජවංශ යුගයට අයත් පෝසිලේන් බුජම, හෝඅම් කලා කෞතුකාගාරය, යොන්ගින්
220. පෝසිලේන් බුජම, හෝඅම් කලා කෞතුකාගාරය, යොන්ගින්

1984 නොවැම්බර් 15 දින නම්කරන ලද
221. හිඳි දැවමය මංජුශ්‍රී ප්‍රතිමාව, සං-වොන්සා විහාරය, ප්යොංචං ප්‍රාන්තය

1984 දෙසැම්බර් 7 දින නම්කරන ලද
222. ප්ලම් සහ උණ මෝස්තර සහිත නිල් හා සුදු පෝසිලේන් බුජම, හෝරිම් කෞතුකාගාරය, සෝල්

1985 ජනවාරි 8 දින නම්කරන ලද

223. ග්යොංබොක්ගුං මාලිගයේ ග්‍යුන්ජොංජොන් ශාලාව, සෝල්
224. ග්යොංබොක්ගුං මාලිගයේ ග්යොංහොයිරු මණ්ඩපය, සෝල්
225. චංදොක්ගුං මාලිගයේ ඉන්ජොංජොන් ශාලාව, සෝල්
226. චංග්යොංගුං මාලිගයේ මියොංජොංජොන් ශාලාව, සෝල්
227. ජොංමියෝ රාකීය පාරම්පරික ආශ්‍රමයේ ප්‍රධාන ශාලාව, ‍ජොංජොන්, සෝල්

1985 මාර්තු 3 දින නම්කරන ලද
228. චොන්සං යොල්චා බුන්යාජිදෝ, ශෛලමය කැටයම් සහිත තල ගෝලයක්
කොරියානු රාජකීය කෞතුකාගාරය, සෝල්
229. බොරුගක් මණ්ඩපයේ දිය ඔරලෝසුව, කොරියානු රාජකීය කෞතුකාගාරය, සෝල්
230. තාරකා විද්‍යාත්මක උපකරණයක් සහ ඔරලෝසුවක්, කොරියා විශ්වවිද්‍යාලය, සෝල්

1986 මාර්තු 14 දින නම්කරන ලද
231. ලෝකඩ ආයුධ සහ ආම්පන්න සඳහා භාවිතා වූ අච්චු දහතුනක්, සූංසිල් විශ්වවිද්‍යාලය, සෝල්

1986 ඔක්තෝබර් 15 දින නම්කරන ලද
232. ජොසොන් රාජධානිය ස්ථාපනයට ඉටුකළ විශිෂ්ට මෙහෙය වෙනුවෙන් යි හ්වා හට පිරිනැමූ ප්‍රශංසාත්මක සහිතක පත්‍රය, ජොන්ග්‍යුප්
233. යොංතේ යුගයේ දෙවන වර්ෂය පිළිබඳ අභිලේඛනයක් ඇතුළත් ඇගල්මැටොලයිට් බුජම, බුසන් කෞතුකාගාරය, බුසන්

1986 නොවැම්බර් 29 දින නම්කරන ලද
234. රිදියෙන් ඉන්ඩිගෝ පත්‍ර මත ලියන ලද සද්ධර්මපුණ්ඩරික සූත්‍රය, හෝඅම් කලා කෞතුකාගාරය, යොන්ගින්
235. රනින් ඉන්ඩිගෝ පත්‍ර මත ලියන ලද අවතාංසක සූත්‍රය, හෝඅම් කලා කෞතුකාගාරය, යොන්ගින්

1987 මාර්තු 9 දින නම්කරන ලද
236. ජංහං-රි විහාර භූමියක බටහිර පස් මහල් ස්තූපය, වොල්සොං, ග්යොංජු
1987 ජූලි 16 දින නම්කරන ලද
237. ගෝසන් ගුගොක්සි හ්වාබ්යොං, චාරුලේඛන සහ සිතුවම් සහිත හැකිලුම් තිරය, ගෝයැං
238. යි යොං කුමරුගේ ලිපි ඇලවුම් පොත, මැදි-15වන සියවස, ගෝයැං

1987 දෙසැම්බර් 26 දින නම්කරන ලද
239. සොං සියොල්ගේ ආලේඛය, කොරියාවේ ජාතික කෞතුකාගාරය, සෝල්
240. යුන් දුසෝගේ ආලේඛය, හේනම් ප්‍රාන්තය

1988 ජූනි 16 දින නම්කරන ලද
241. මහාප්‍රඥාපාරමිතා සූත්‍රය, හෝඅම් කලා විශ්වවිද්‍යාලය, යොන්ගින්

1988 නොවැම්බර් 14 දින නම්කරන ලද
242. බොංප්යොංහි සිල්ලා ස්මාරකය, උල්ජින් ප්‍රාන්තය

1988 දෙසැම්බර් 28 දින නම්කරන ලද
243. යෝගාචාර්යභූමි සූත්‍රයේ වෙළුම 11හි විවරණය, හෝඅම් කලා කෞතුකාගාරය, යොන්ගින්
244. යෝගාචාර්යභූමි සූත්‍රය වෙළුම 17, මියොංජි විශ්වවිද්‍යාලීය කෞතුකාගාරය, යොන්ගින්
245. ත්‍රිපිටකයේ සුචිය වෙළුම 20, කොරියාවේ ජාතික කෞතුකාගාරය, සෝල්
246. දේබෝජොක්ග්යොං සූත්‍රය, කොරියාවේ ජාතික කෞතුකාගාරය, සෝල්

1989 අප්‍රේල් 10 දින නම්කරන ලද
247. උයිදංහි රන් ආලේපිත ලෝකඩ සිටි බෝධිසත්ත්ව ප්‍රතිමාව, ගොංජු

1989 අගෝස්තු 1 හෝ ඉන් පසුව නම්කරන ලද

248. ජොසොන් යුගයේ ඇඳි කොරියාවේ සිතියම, ග්වාචොන්
249. දොංග්වොල්දෝ, චංදොක්ගුං සහ චංග්යොංගුං මාලිගාවල හාත්පස පෙන්වන සිතුවම, සෝල්
250. ජොසොන් රාජධානිය ස්ථාපනයට සිදුකළ විශිෂ්ට සේවාව වෙනුවෙන් යි වොන්ගිල් හට පිරිනැමුණු ප්‍රශංසනීය සහතික පත්‍රය, ජුං-ගු, සෝල්
251. දේස්‍යුං අභිධර්ම සූත්‍රය, ජුං-ගු, සෝල්
252. නෙළුම් මෝස්තර සහිත පෝසිලේන් බෝතලය, යොන්ගින්
253. ගිල්ලවූ පියෝනි මෝස්තර සමග උන්නත නෙළුම් සහ ලියවැල් මෝස්තර සහිත සෙලඩන් පාත්‍රය, කොරියාවේ ජාතික කෞතුකාගාරය, සෝල්
254. නෙළුම් සහ ශාඛා මෝස්තර ගිල්ලවූ සෙලඩන් බඳුන, ජුං-ගු, සෝල්
255. චුංචොංනම්-දෝවලින් ලැබෙන්නට ඇතැයි සිතිය හැකි ලෝකඩ සීනු, ‍හෝඅම් කලා කෞතුකාගාරය, යොන්ගින් (උප-සංලේඛ 4)
256. අවතාංසක සූත්‍රය, 1 කොටස, ග්යොංගි පළාත් කෞතුකාගාරය, යොන්ගින්
257. අවතංසක සූත්‍රය, 29 කොටස, ගුඉන්සා විහාරය, දන්යැං ප්‍රාන්තය
258. උණ මෝස්තර සහි
සුදු පෝසිලේන් බෝතලය, යොන්ගින්
259. මකර මෝස්තර සහිත බුන්චොං බුජම, කොරියාවේ ජාතික කෞතුකාගාරය, සෝල්
260. යකඩ යටිඔපයෙන් යුත් පියෝනි මෝස්තර සහිත බුන්චොං ජරබ්යොං බඳුන, කොරියාවේ ජාතික කෞතුකාගාරය, සෝල්
261. සුදු ‍පෝසිලේන් බුජම් දෙක, හෝඅම් කලා කෞතුකාගාරය, යොන්ගින්
262. විශාල සුදු පෝසිලේන් බුජම, උහක් සංස්කෘතික පදනම, සෝල්
263. භූමි දර්ශන, මල් සහ පක්ෂි මෝස්තර සහිත නිල් සහ සුදු පෝසිලේන් බුජම, උහක් සංස්කෘතික පදනම, සෝල්
264. නේංසු-රිහි ශිලාව, යොන්ගිල, පෝහං
265. අවතාංසක සූත්‍රය 13 කොටස, ජොංනෝ-ගු, සෝල්
266. අවතාංසක සූත්‍රය 2 සහ 75 කොටස්, හෝරිම් කෞතුකාගාරය, සෝල්
267. අභිධර්ම සූත්‍රය 12 කොටස, හෝරිම් කෞතුකාගාරය, සෝල්
268. අභිදම්බිපාස සූත්‍රය 11,17
හෝරිම් කෞතුකාගාරය, සෝල්
269. මහා සූත්‍රය 6 කොටස, හෝරිම් කෞතුකාගාරය, සෝල්
270. වඳුරකුගේ හැඩය ගත් සෙලඩන් වයින් බඳුන, ගන්සොං කලා කෞතුකාගාරය, සෝල්
271. යෝගාචාර්යභූමි සූත්‍රය පිළිබඳ විවරණය වෙළුම 12, කොරියාවේ ජාතික කෞතුකාගාරය, සෝල්
272. යෝගාචාර්යභූමි සූත්‍රය වෙළුම 32, කොරියාවේ ජාතික කෞතුකාගාරය, සෝල්
273. යෝගාචාර්යභූමි සූත්‍රය වෙළුම 15, කොරියාවේ ජාතික කෞතුකාගාරය, සෝල්
274. මකා දමන ලදී (මුලින් මේ යටතේ නම්කොට තිබූ කැස්බෑ නැවකින් හමුවූ ලෝකඩ කාලතුවක්කුව ව්‍යාජ එකක් බව සොයාගැනිණි)
275. අසු පිට නැගි මිනිසකුගේ හැඩය ගත් මැටි බඳුන, ග්යොංජු ජාතික කෞතුකාගාරය, ග්යොංජු
276. යෝගාචාර්යභූමි සූත්‍රය වෙළුම 53, ගාචොන් කෞතුකාගාරය, ඉන්චොන්
277. අවතාංසක සූත්‍රය 36 කොටස, හන්සොල් සංස්කෘතික පදනම, ජොන්ජු
278. මකා දමන ලදී (මුලින්
ජොසොන්හි තේජොං රජු‍ගේ එකොළොස්වන වර්ෂයේ යි හ්යොං හට පිරිනමන ලද ප්‍රශංසාත්මක සහතික පත්‍රය, යොංදොං ප්‍රාන්තය
මෙය 1657වන වස්තුව ලෙස යළි නම්කරන ලදී)
279. අවතාංසක සූත්‍රය 74 කොටස, ගුයින්සා, ‍දන්යං ප්‍රාන්තය
280. සොංගෝසන් කන්දේ චොන්හ්‍යුංසා විහාරයේ ලෝකඩ ඝණ්ඨාරය, කොරියාවේ ජාතික කෞතුකාගාරය, සෝල්
281. සුදු පෝසිලේන් වයින් බඳුන, හොරිම් කෞතුකාගාරය, සෝල්
282. හ්‍යුක්සොක්සා විහාරයේ හිඳි දැවමය අමිතාභ බුද්ධ ප්‍රතිමාව සහ සෙසු පුරාවස්තු, යොංජු (උප-සංලේඛ 4)
283. තොංගම්හි දෙවන සංස්කරණය, ග්යොංජු
284. මහාප්‍රඥාපාරමිතා සූත්‍රය 162,170,463 කොටස්, ගංනම්-ගු, සෝල්
285. දේගොක්-රිහි බන්ගුදේ ශිලා කැටයම්, උල්සන්
286. සුදු පෝසිලේන් පාත්‍රය, ලීයුම්, සම්සුං කලා කෞතුකාගාරය, ‍සෝල්
287. න්‍යුංසන්-රි වලින් හමුවූ බෙක්ජේහි රන් ආලේපිත ලෝකඩ සුවඳ දාහකය, බුයෝ ජාතික කෞතුකාගාරය, බුයෝ ප්‍රාන්තය
288. විදොක් රජු විසින් කරවන ලද ශෛලමය බෞද්ධ පූජාවස්තු මංජුසාව, බුයෝ ප්‍රාන්තය
289. වංගුං-රිහි පස් මහල් ශෛලමය ස්තූපය, ඉක්සන්
290. තොංදෝසා විහාරයේ දේඋංජොන් ශාලාව සහ පියගැට පෙළ, යැංසන්
291. යොංගම්සුග්යොං, කොරියා විශ්වවිද්‍යාලය, සෝල්
292. ඔදේ කන්දේ සංවොන් විහාරය පිළිසකර කිරීම සිහිපත් කෙරෙන සංදේශය, ප්යොංචං ප්‍රාන්තය, ගංවොන්
293. රන් ආලේපිත සිටගත් ලෝකඩ අවලෝකිතේශ්වර බෝදිසත්ත්ව ප්‍රතිමාව, කොරියාවේ ජාතික කෞතුකාගාරය, සෝල්
294. යකඩ, තඹ සහ කොබොල්ට් නිල් යටිඔපය සහිත තෘණ සහ කෘමි රූ ඇතුළත් සුදු පෝසිලේන් බෝතලය, කන්සොං කලා කෞතුකාගාරය, සොංබුක්-ගු, සෝල්
295. බෙක්ජේහි කිරුළක්, සින්චොන්-රි, නාජු, නාජු ජාතික කෞතුකාගාරය
296. විල්ජංසා විහාරයේ බෞද්ධ සිතුවම් පහ, අන්සොං
297. අන්සිම්සා විහාරයේ බෞද්ධ සිතුවම, චොංවොන් ප්‍රාන්තය
298. ගප්සා විහාරයේ බෞද්ධ සිතුවම, ගොංජු
299. සින්වොන්සා විහාරයේ බෞද්ධ සිතුවම, ගොංජු
300. ජංගොක්සා විහාරයේ බෞද්ධ සිතුවම, චොන්ග්යැං ප්‍රාන්තය
301. හ්වේඔම්සා විහාරයේ බෞද්ධ සිතුවම, ගුර්යේ ප්‍රාන්තය
302. චොංගොක්සා විහාරයේ බෞද්ධ සිතුවම, ජින්ජු
303. ස්‍යුංජොංවොන්හි දින‍පොත් වාර්තාව, සෝල් ජාතික විශ්වවිද්‍යාලය, සෝල්
304. ජින්නම්ග්වන් ශාලාව, යෝසු
305. සේබ්යොංග්වන්, තොංග්යොං
306. සම්ගුංන්‍යුසා 3, 4, 5 කොටස්
307. තෙයාන් ප්‍රාන්තයේ ගින් නෙළූ ත්‍රිත්ව බුද්ධ ප්‍රතිමා 
308. දේහ්‍යුංසා විහාරයේ උතුරු ගලින් නෙළූ හිඳි මෛත්‍රෙය බුද්ධ ප්‍රතිමාව, හේනම්
309. විශාල පෝසිලේන් බුජම, සෝල්
310. විශාල පෝසිලේන් බුජම, සෝල්
311. ‍බොංජොංසාහි දේයුංජොන් ශාලාව, අන‍්දොං
312. චිල්බුරාම් ආශ්‍රමයේ ශෛලමය කුළුණක කැටයම් කරන ලද හිඳි බුද්ධ රූපය, නම්සන්, ග්යොංජු
313. මුවිසාහි ග්‍යුංනක්ජොන් ශාලාවේ ඇති අමිතාභ බිතු සිතුවම, ගංජින් ප්‍රාන්තය
314. සොංග්වංසා විහාරයේ හ්වේඔම්ජොන් ශාලාවේ හ්වේඔම්තෙං සිතුවම, සුන්චොන්
315. බොන්ගම්සාහි ජිජ්‍යුංදේසා බෞද්ධ භික්ෂුවගේ ස්තූපය අසල ඇති ශිලා ස්තම්භය, මුන්ග්යොං
316. හ්වාඅම්සාහි ග්‍යුංනක්ජොන් ශාලාව, වන්ජු ප්‍රාන්තය, උතුරු ජොල්ලා පළාත
317. ජොසොන්හි තේජෝ රජුගේ රාජකීය ආලේඛය, ජොන්ජු, උතුරු ජොල්ලා ප්‍රදේශය
318. ජුංසොං-රිහි සිල්ලා ස්මාරකය, පෝහං
319. දොංගුයි බෝගම් (පිටපත් 3
කොරියාවේ ජාතික පුස්තකාලය, කොරියානු අධ්‍යයන ඇකඩමිය, සෝල් ජාතික විශ්වවිද්‍යාලය)
320. වොරින්චොංගංජිගොක් (ගංගා දහසක් මත ස‍ඳෙහි පිළිබිඹුව පිළිබඳ ගීත), කොරියානු අධ්‍යයන ඇකඩමිය

මේවාත් බලන්න
දකුණු කොරියාවේ ඓතිහාසික අඩවි
ජාතික වස්තුව (උතුරු කොරියාව)
කොරියාවේ සංස්කෘතිය
කොරියාවේ ඉතිහාසය

සටහන්
 මෙම ලැයිස්තුව ප්‍රධාන වශයෙන්ම ගොඩනගා ඇත්තේ පහත මූලාශ්‍ර ඇසුරෙනි
සහ

ආශ්‍රේයයන්
National Museum of Korea, The (1985)
Samhwa Publishing
බාහිර සබැඳි

උරුම වර්ගීකරණය, කොරියාවේ සංස්කෘතික උරුම පරිපාලනය
කොරියානු ජාතික උරුම මාර්ගස්ථ

 
කොරියාවේ පුරාවිද්‍යාව
මෝහිත් රයිනා යනුවෙන් හඳුන්වනු ලබන්නේ ඉන්දියානු රූපවාහිනියේ සහ බොලිවුඩයෙහි රංගනයෙහි නියුතු නළුවෙකි
රූපවාහිනී සෝප් ඔපෙරාවල රංගනයෙහි නිරත වීමට ප්‍රථම රයිනා දේවොන් කේ දේව් - මහාදේව් සහ 2013 කතාමාලාවක් වූ මහාභාරත් යන කතාමාලාවල හින්දු දෙවියකු වන ශිවගේ චරිතය නිරූපණය කොට ඇත
ඔහු චේහ්රා (2009) සහ ගංගා කී ධීජ් (2010) යන සෝප් ඔපෙරා සඳහා රංගනයෙන් දායක විය
රයිනා සිය රංගන වෘත්තිය ආරම්භ කළේ  විද්‍යා ප්‍රබන්ධ රූපවාහිනී වැඩසටහනක් වූ අන්තරීක්ෂ් (2006) තුළ චරිත නිරූපණය කරමිනි
පසුව ඔහු මිතුන් චක්‍රබෝර්ති විසින් ප්‍රධාන චරිත නිරූපණය සිදු කළ දොන් මුතු ස්වාමි (2008) චිතපටයට ද සිය රංගන දායකත්වය සැපයී ය
මෑතක දී ඔහු විසින් කලර්ස් ටීවී නාළිකාවේ ඓතිහාසික මාලා නාට්‍යයක් වන "චක්‍රවර්තින් අශෝක සම්රත්" කතාමාලාවේ අශෝක අධිරාජයාගේ චරිතය නිරූපණය කරන ලද
මුල්කාලීන දිවිය සහ පසුබිම
රයිනා හැදී වැඩුණේ ජම්මුහි වන අතර, එහි දී ඔහු වාණිජ්‍යය පිළිබඳ උපාධියක් හදාරා ඇත
ඔහු මුම්බායි වෙත සංක්‍රමණය වූයේ මෝස්තර නිරූපණ ක්ෂේත්‍රයෙන් සිය වෘත්තිය ආරම්භ කිරීම පිණිසයි
ඔහු විශ්වාස කළේ නිරූපණ ක්ෂේත්‍රය තුළින් රංගන වෘත්තියට පිවිසීමට ඔහුට අවස්ථාවක් ලැබෙනු ඇතැයි කියා ය
ඔහු සිය යොවුන් වියේ ස්කන්ධය වූ  107 kg (රාත්තල් 236) ස්කන්ධයෙන් 29 kg (රාත්තල් 64) ප්‍රමාණයක් අඩු කරගැනීමට සමත් විය
මෙලෙසින් ඔහුට 2005 ග්‍රාසිම් මිස්ටර් ඉන්ඩියා නිරූපණ තරගාවලියට මහභාගී විය හැකි විය
එම තරගාවලියේ අවසන් තරගකරුවන් පස් දෙනා අතරට පැමිණීමට ඔහුට හැකි විය
වෘත්තිය
ඔහු සිය රංගන වෘත්තිය ආරම්භ කළේ 2006 වර්ෂයේ විද්‍යා ප්‍රබන්ධ රූපවාහිනී කතාමාලාවක් වූ අන්තරීක්ෂ්හි චරිත නිරූපණය කරමිනි
2008 වර්ෂයේ දී, ඔහු ප්‍රහසන චිත්‍රපටයක් වූ දොන් මුතු ස්වාමි තුළ ජායි කිෂාන්ගේ චරිතය නිරූපණය කළේ ය
මෙය බොක්ස් ඔෆීස් අතින් සාර්ථකත්වයක් හිමි කර නොගත් හෙයින්, යළි රූපවාහිනී ක්ෂේත්‍රයට පිවිසීමට ඔහුට සිදු විය
2009දී ඔහු චේහ්රා රූපවාහිනී කතාමාලාවට රංගනයෙන් දායක විය
මෙම කතාමාලාව ආබාධිත යුවතියක වටා ගෙතුණු අවිනිශ්චිත කතාමාලාවකි
මෙහි දී රයිනා විසින් නිරූපණය කළේ ඇගේ සැමියා වූ ගාරව් නැමැති තරුණ ව්‍යාපාරිකයාගේ චරිතයයි
මීට අමතරව ඔහු බන්දිනී කතාමාලාව සමග ද සම්බන්ධ විය
2010 දෙසැම්බර් මස රයිනා විසින් ගංගා කී ධීජ් කතාමාලාවේ ප්‍රධාන පිරිමි චරිතය නිරූපණය කරන ලදී
2011දී, ඔහු නිඛිල් සිංහාගේ දේවොන් කේ දේව් - මහාදේව් රූපවාහිනී කතාමාලාවේ ප්‍රධාන චරිතය නිරූපණය කළේ ය
මෙම කතාමාලාව ප්‍රධාන ව‍ශයෙන්ම ගෙතී ඇත්තේ ශිව දෙවියන් වටා වන අතර, එමගින් සති සමග සහ පසුව පාර්වතී දේවිය සමග විවාහයෙන් තපසකුගේ සිට ගෘහමූලිකයකු ලෙස ඔහු ලද අත්දැකීම් නිරූපණය කෙරේ
මෙම චරිතය නිරූපණයට සිය දේහ ස්වභාවය වැඩි දියුණු කරගැනීම පිණිස රයිනා කටයුතු කළ අතර, ඉන්දියානු සම්භාව්‍ය නර්තන ශෛලියක් වූ කථක් ද ඉගෙනීමට සිදු විය
මෙය ශිව ලෙස ඔහු නිරූපණය කළ චරිතය සමග බැඳී ඇති අංගයකි
ද ටයිම්ස් ඔ‍ෆ් ඉන්ඩියා පැවසූයේ මෙම චරිතය රසිකයින් අතර ජන්‍රපියත්වයට පත්වූයේ ඔහුගේ "අලංකාර, චිත්තාකර්ෂණීය සිනහව සහ රංගන ප්‍රතිභාව" හේතුවෙන් බවයි. වසර තුනක් පුරා විකාශය වූ මෙම කතමාලාව 2014 දෙසැම්බර් මස අවසන් වූ අතර, ඔහු මෙහි දී වෙනස් චරිත 30කට අධික සංඛ්‍යාවක් නිරූපණය කළේ ය
2016 මැයි 2 දින සිට කලර්ස් ටීවී නාළිකාවෙන් විකාශය වූ ඓතිහාසික මාලා නාට්‍යයක් වූ චක්‍රවර්තින් අශෝක සම්රත් තුළ රයිනා විසින් වැඩිහිටි අශෝක අධිරාජයාගේ චරිතය නිරූපණය කරන ලදී
නිර්මාණ දායකත්වය

සිනමාව

 දොන් මුතු ස්වාමි, 2008 තුළ ජායි කිෂාන් ලෙස

රූපවාහිනිය

සම්මාන

ආශ්‍රේයයන්

බාහිර සබැඳි

 
 

ජීවත්වන්නෝ
උපන් වර්ෂ නොදන්නා පුද්ගලයින් (ජීවත්වන්නෝ)
ඉන්දියානු රූපවාහිනී නළුවෝ
ඉන්දියානු නිරූපණ ශිල්පීන්
ඉන්දියානු චිත්‍රපට නළුවන්
හින්දි සිනමාවේ නළුවන්
ජම්මු නගරයේ ජනයා
21වන සියවසේ ඉන්දියානු නළුවන්
ගෞතමීපුත්‍ර සාතකර්ණි යනුවෙන් හැඳින්වෙන්නේ 2017 තෙලිඟු වීරකථා ඓතිහාසික ක්‍රියාදාම චිත්‍රපටයකි
මෙය නිෂ්පාදනය කරන ලද්දේ වයි. රජීව් රෙඩ්ඩි සහ ජගර්ලාමුණ්ඩි සායිබාබු විසින් ෆස්ට් ෆ්‍රේම් එන්ටර්ටේන්මන්ට් සන්නාමය යටතේ ය
මෙය අධ්‍යක්ෂණය කරන ලද්දේ ක්‍රිෂ් විසිනි
මෙම චිත්‍රපටයේ ප්‍රධාන චරිත නිරූපණය කරන්නේ නන්දමුරි බාලක්‍රිෂ්ණා සහ ශ්‍රියා සරන් විසිනි
හේමා මාලිනී විසින් සහාය චරිතයක් නිරූපණය කරනු ලබයි
චිත්‍රපටයේ සංගීත කිර්මාණය සිදුකරන ලද්දේ චිරන්තන් භාට් විසිනි
ගෞතමීපුත්‍ර සාතකර්ණි සඳහා පාදක වී ඇත්තේ ක්‍රි
ව. 2වන සියවසේ සාතවාහන පාලකයකු වූ ගෞතමීපුත්‍ර සාතකර්ණි රජුගේ ජීවිත කථාවයි. මෙම චිත්‍රපටය නන්දමුරි බාලක්‍රිෂ්ණාගේ 100වන චිත්‍රපටය ද විය
කථාපුවත
ගෞතමීපුත්‍ර සාතකර්ණි (නන්දමුරි බාලක්‍රිෂ්ණා) ක්‍රි
ව. 2වන සියවසේ අමරාවතී නුවර සාතවාහන පාලකයායි
ළමාවි‍යේ සිටම ඔහු සිහින මවන්නේ දේශයෙහි රාජධානි 32 එක්සත් කොට සාමය ස්ථාපිත කිරීමටයි
සිය මව වන ගෞතමී බාලශ්‍රී (හේමා මාලිනී) හට ප්‍රතිඥා ලබාදෙන ඔහු 18වන වියේ දී සිය මෙහෙයුම ආරම්භ කරයි
ඔහු අතරමගදී හමුවන රජවරුන්ට ලබාදෙන්නේ විකල්ප දෙකකි
එනම් සිය අසිපත් තමන්ට භාරදී සාමකාමීව යටත් වීම හෝ තමන් සමග යුධ වැදීම යන්නයි
ඔහුගේ අරමුණු ඉටු කරගැනීමට වසර 18ක් ගත වේ
ඔහු සම්පූර්ණ දකුණු ඉන්දියාවම සිය පාලනයට නතු කරගැනීමට සමත් වේ
කාලයත් සමග සාතකර්ණී වාශිෂ්ඨි දේවි (ශ්‍රියා සරන්) සමග විවාහ වේ
ඔවුනට පුලමාවී (ස්නේහිත් චෞධරි) නම් පුත්‍රයකු වේ
බටහිර ක්ෂත්‍රපයන්ගේ වැදගත් රජකු වූ නාහපාන (කබීර් බේඩි) ඉතා බලවත් සහ කටි රජකු විය
ඔහු සිය වැඩවසම් රාජ්‍යවල සියලු කුමාරවරුන් සිය ප්‍රාණඇපකරුවන් ලෙස රඳවා ගනිමින් සිය ආඥාවන්ට ගරුකළ යුතු බවට ඔවුන් බලකරයි
මෙලෙසින් ඔහු සිව්දෙසින්ම සිය රාජධානිය ආරක්ෂා කරගනියි
මේ නිසා සාතකර්ණිට සිය අරමුණ කරා ළඟාවීමට තිබූ අවසන් සහ අපහසුම බාධකය වූයේ නාහපාන වෙත ළඟා වීමයි
මේ නිසා උපායයක් යොදන ඔහු සිය පුත්‍රයා වන පුලමාවී තමන් සමග යුධ භූමියට රැගෙන යයි
නමුත් වාශිෂ්ඨි එයට එකඟ නොවන්නී ය
අනෙක් අතින් ඩිමෙට්‍රියස් (ඩේවිඩ් මනුචරොව්) ග්‍රීක අධිරාජයා ඉන්දියාව ආක්‍රමණයට දේශසීමාව අසල රැක සිටියි
ඔහු සාතකර්ණි සහ නාහපාන අතර සටනේ ප්‍රතිඵලය දෙස බලා සිටියි
මේ අතර, නාහපානගේ රාජධානිය වෙත සිය පුත්‍රයා සමග ගමන් කරන සාතකර්ණි සියලු වැඩවසම් රජවරුනට ඔවුන්ගේ දරුවන් ආරක්ෂිතව යළි රැගෙන එන බවට පොරොන්දු වෙයි
අවසානයේ නාහපානගේ බලකොටුවට ඇතුළු වන ඔහු නාහපානව විනාශ කරයි
කුමාරවරුන් ආරක්ෂා කරන ඔහු සිය දේශය එක කොඩියක සෙවණට ගෙන එයි
සාතකර්ණී ඉන්දියානු පාලකයින් 32 දෙනාගේ අසිපත් රැගෙන අමරාවතී වෙත පැමිණෙයි
ඔහුගේ මෑණියන් වන ගෞතමී බාලශ්‍රී ඔහුට එම අසිපත් 32 දිය කොට බලවත් අසිපතක් තනන මෙන් පවසයි
සැමදෙනාම ඔහුව පිළිග්නනේ ඉමහත් ප්‍රීතියෙනි
නමුත් ඔහුගේ බිසව වන වාශිෂ්ඨී ඔහුගේ මේ ඒකාධිපති මානසිකත්වය නුරුස්සන්නී දරුවන් සමග ඔහුව අත්හැර යාමට තීරණය කරන්නී ය
නමුත් මේ වනවිට ඔහු විසින් රාජසුය යාගය ඉටු කරමින් සිටියි
මෙය පොළොවේ සෙසු රජවරුන් පරාජය කොට ඇති රජකු මුළු ලොවම පාලනයට සුදුසු බව පෙන්වන යාගයයි
නමුත් මෙය ඉටු කිරීමට බිසව සිටය යුතුම වේ
මේ නිසා සිය නැන්දණියගේ ඉල්ලීම අනුව වාශිෂ්ඨී මෙම චාරිත්‍රය සම්පූර්ණ කරන තෙක් සිටීමට තීරණය කරයි
මෙම යාගයේ දී අධිරාජයා රාජධානියේ උසස්ම පුද්ගලයා හට අග්‍ර පූජානම් විශේෂ ගෞරවය පුදකළ යුතු වේ
මේ නිසා සාතකර්ණි එම ගෞරව පදවිය සිය මෑණියන්ට පිරිනමන්නේ කාන්තාවන්ට ලබාදිය හැකි උසස්ම පිළිගැනීම ලබාදෙමිනි
එදින සිට ඔහු සිය නාමය ගෞතමීපුත්‍ර සාතකර්ණි ලෙස වෙනස් කරගනියි
එසේම සිය පුතායගේ නම ද වාශිෂ්ඨීපුත්‍ර පුලමාවි ලෙස වෙනස් කරයි
මෙහි දී වාශිෂ්ඨී සිය සැමියාගේ උදාරත්වය වටහා ගනියි
රදින සිට සාතකර්ණි විසින් සාලිවාහන සක නම් යුගයක් ආරම්භ කරන අතර, ආරම්භක දිනය උගාඩි ලෙස නම් කෙරේ
එම රාත්‍රියේ දී ඔහුගේ යටත් රජකු වූ කාන්ජිරා (මිලින්ද් ගුණාජි) ඩිමෙටියස් සමග සම්මුතියකට එළඹ ඔහුගේ සෙබලුන්ට මාලිගයට පිවිසීමට උපකාර කරන්නේ සාතකර්ණිව මරාදැමීමටයි
නමුත් ඔහුගේ මව එම උපායයන් බිඳහෙළා ඔහුව ආරක්ෂා කරගනියි
ඩිමෙට්‍රියස් ඉන්දියාව ආක්‍රමණය කිරීමේ අරමුණින් සින්ධු රාජධානිය වෙත පැමිණ ඇති බව සාතකර්ණි ටහා ගනියි
නමුත් ඩිමෙට්‍රියස්ගේ හමුදාව ඔහුගේ හමුදාව මෙන් දස ගුණයක් පමණ විශාලත්වයෙන් වැඩි ය
එහිදී අවසන් සටන සඳහා ඔහු සූදානම් වෙයි
සාතකර්ණිගේ බිසව වන වාශිෂ්ඨී සිය සැමියාහට වස ලබාදෙනු පිළිබඳ අසුභ පෙරනිමිති සිහිනෙයන් දකියි
මේ නිසා ඇය සටනට නොයන මෙන් ඔහුගෙන් ඉල්ලා සිටිය ද, කුඩා කල සිටම තමන්ගේ සිහිනය වූ දේශය එක්සත් කිරීම සිදුකොට ඇති නමුත්, ආක්‍රමණිකයන් වනසා එය රැකගත යුතු බව පවසයි
මේ නිසා යුධයට යාම හැර සෙසු විකල්පයක් නොමැති බව ඔහු පවසයි
මේ අතර භික්ෂුවක මුණගැසෙන ගෞතමී බාලශ්‍රී මෙම අසුබ පෙරනිමිති පිළිබඳ විමසා සිටියි
භික්ෂුව පවසන්නේ ඒවා අනාගතයේ සත්‍ය විය හැකි බවයි. මේ නිසා ඇය සිය පුත්‍රයාට ප්‍රති-විෂ ලබාදෙන්නී ය
අවසානයේ සිය යටත් රජවරුන් සමග සාතකර්ණි සින්ධු රාජධානිය වෙත පැමිණෙයි
පළමු දිනය වනවිට සාතකර්ණි, ග්‍රීක හමුදාවේ අඩක් පමණම විනාශ කිරීමට සමත් වේ
සාතකර්ණි ජීවත්ව සිටින තුරු ඉන්දියාව ආක්‍රමණය කිරීම අපහසු බව වටහාගන්නා ඩිමෙට්‍රියස් කූට උපායයක් යොදමින් සාම දූතවරියක ලෙස ඇතීනා (ෆාරා කරීමායී) නම් තරුණියක පිටත් කර හරියි
ඇය සාතකර්ණිහට වස ලබාදෙයි
ඊළඟ දිනයේ දී සාතකර්ණිප්‍රතිකාර ලබාගනිමින් සිටියි
යටත් රජවරුන් මේ හේතුවෙන් වික්ෂිප්ත වී සිටින්නේ තමන් යුධ වැදිය යුතු ද නැතහොත් ආපසු හැරී යා යුතු ද යන්න සිතමිනි
නමුත් සාතකර්ණිගේ අපේක්ෂාව රාජ්‍ය ජයග්‍රහණය කිරීම නොව ඒවායේ එක්සත් භාවය පවත්යා ගැනීම බව වටහාගන්නා ඔවුහු යුද්ධයට යාමට තීරණය කරති
‍ මේ අතර මරණාසන්නව සිටි සාතකර්ණි සුවය ලබන අතර, යුධබිමේ දී ඔහු ඩිමෙට්‍රියස්ව පරාජය කරයි
නමුත් ඔහු ඩිමෙට්‍රියස්ව මරා නොදමයි